c: text/html

text:
Hiruhimangaw hiton gumaramit:187.191.13.133
Ini in hiruhimangraw-nga-pakli para han waray magpakilala nga gumaramit, nga waray pa hinmimo hin akawnt. Magamit la kami hin IP address para makilal-an hira. Sugad hini nga IP address, in puydi sinmaro hiton pipira nga mga gumaramit. Kun ikaw in waray magpakilala nga gumaramit, ngan pag-abat mo in may mga diri naangay nga komento an ginpapadangat ha imo, alayon nala paghimo hin akawnt o pag-log in para malikyan an sumurunod nga mga pagkalipat nga dapat para ha iba nga waray magpakilala nga mga gumaramit.

robotstxt: allowed

filter: keep


text:
Isumat.com/5:45AM, July 5, 2020
31 nga pasyente han COVID-19 ha Eastern Visayas an bag-o nga nakatalwas tikang han impeksyon han kagaw. Dara hini, umabot na ha 352 an recoveries ngan nagpapabilin naman an tulo ka tawo nga namatay.
Nadugangan naman hin upat ka tawo an natapnan sanglit 581 na an nagpositibo han virus ha bug-os nga rehiyon. Tungod han nagtitikadamo nga recoveries, humitaas ha 60 porsyento an recovery rate ha Region 8.
Dida han mga nagpositibo, 370 an mga Locally Stranded Individuals (LSI), 104 an mga Health Workers ngan 49 an mga OFWs.
An mga bag-o nga nagpositibo amo an masunod: Carigara – 23 anyos nga babaye tikang ha Quezon city; Villaba- 23 anyos nga babaye tikang ha Cebu; Julita- 32 anyos nga babaye tikang ha Manila; ngan Abuyog- 32 anyos nga lalaki tikang ha Cebu.
An mga asymptomatic in aada ha 93 porsyento, mild cases 6 porsyento ngan severe cases 1 porsyento.
Padayon naman an panawagan han DOH Regional Office ngan mga LGUs ha katawhan nga tim-os magsunod han health protocols basi deri matapnan han makamaratay nga kagaw. #


text:
Hinabangan
An Hinabangan usa nga ika-upat nga bungto han probinsya han Samar ha Sinirangan nga Kabisay-an nga rehiyon han Pilipinas. Sumala han 2000 census, mayda ini populasyon nga 12,120 ka tawo ha 2,176 nga panimalay.
Mga Baranggay[igliwat | Igliwat an wikitext]
An Hinabangan mayda karuhaan kag usa (21) nga baranggay.
Pangiskwelahan[igliwat | Igliwat an wikitext]
An Hinabangan in may 19 nga pampubliko na eskwelahan pan-elementarya:
Ngan may-ada ini duwa na pampubliko na eskwelahan pansekundarya:
Mga Pasyadahan Han Hinabangan[igliwat | Igliwat an wikitext]
- Quary Cold spring
- Mogdo Cold spring


text:
Arkohol
An mga arkohol o alkohól[1] amo an mga organic compound nga hinimo tikang ha grupo alkyl nga may usa o labaw ha usa nga mga grupo hydroxyl (-OH) nga nakadukot ha mga atoma karbon.
Mga Alkohol[igliwat | Igliwat an wikitext]
Mga Gamit[igliwat | Igliwat an wikitext]
Daramo an pinaggagamitan san alkohol. Mahihiagian ini sa mga irimnun (alak), gamit bilang fuel, ngan daramo na mga seyentipiko, medikal ngan indutriyal na gamit.
Alkoholik na irimnun
May ada 1–50% ethanol by volume an mga alkoholik na irimnun, ngan ginkukunsumo ini sa tawo tikang pa sadton pre-historic time. An iba na alkohol sugad san 2-methyl-2-butanol ngan Y-hydroxybutyric acid ginkukunsumo liwat san ira psychoactive na epekto.
Antifreeze
An 50% v/v (by volume) na solusyon san ethylene glycol sa tubig ginagamit bilang antifreeze.
Antiseptics
Ginagamit an ethanol na antiseptic para pag-disinfect sa panit antes turokan sa injection, kaupod an iodine. Nauuso liwat an mga ethanol-based na sabon sa mga restaurant ngan alcohol-based na hand sanitizers.
Fuel
An mga alkohol sugad san ethanol ngan methanol ginagamit bilang fuel, ug ginhahalo san gasolina na tinatawag naman na gasohol.
Preservative
Ginagamit an alkohol bilang preservative para sa mga specimens sa syensya ngan medisina.
Solvent
Daramo an pinaggagamitan san alkohol sa industriya ngan syensya bilang reagent ngan solvent. Gamit an alkohol bilang sangkap san paghimo sin daramo na produkto sugad san mga bulong, pahumot, vegetable essences sugad san vanilla.
Pinanbasaran[igliwat | Igliwat an wikitext]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 9.
Mga reperensya[igliwat | Igliwat an wikitext]
- Metcalf, Allan A. (1999). The World in So Many Words. Houghton Mifflin. ISBN 0-395-95920-9. https://archive.org/details/worldinsomanywor00metc.
Mga sumpay ha gawas[igliwat | Igliwat an wikitext]
Wiktionary, an gawasnon nga pagpurulongan o diksyunaryu.
- Alcohol (Ethanol) at The Periodic Table of Videos (University of Nottingham)


text:
Ngatanan nga mga talaan panpubliko
Pinantampo nga pagpakita han ngatanan nga mga log han Wikipedia.
Puydi nimo pahalipoton ini ang lista pinaagi han pagpili han kun ano nga klase nga log, an agnay-gumaramit (case-sensitive), o an apektado nga pakli (case-sensitive gihapon).
- 11:53, 4 Hulyo 2014 Hi Shrikarsan Hiruhimangraw mga ámot nagbalhin han pakli nga Batakan:Turok ngadto ha Batakan:Turók nga gintumbawan an redirect (correct heading)
- 17:15, 12 Enero 2014 An gumaramit nga akawnt nga Shrikarsan Hiruhimangraw mga ámot in lugaring nga ginhimo


text:
Isumat.com/8:23AM, Enero 30, 2021
Nagtitikadamo an mga bungto ha Leyte nga na-apektaran han African Swine Flu (ASF), an kagaw nga nagigin kawsa han kasakit ngan kamatay han baboy.
Sumala han pahayag han Department of Agriculture Regional Office, nakumpirmar han ira ahensya nga umabot na ha Dulag an virus ngan mayda na namatay nga baboy tungod hini dida han munisipalidad.
Nagsering an DA nga mayda nag report ha ira nga may nagkasakit ngan namatay nga baboy ha Brgy Combis. Kumuha hira hin sample ngan ginproseso ini ha laboratoryo ngan nagpositibo ini han ASF. Kasumpay hini, an LGU-Dulag, DA ngan mga kapitan del barangay han mao nga bungto in maghihimangraw han mga pitad nga angay buhaton basi deri na magsarang pa ini.
Ugsa hini, an mga bungto han Abuyog, La Paz ngan Javier in nadarahigan na gihapon han ASF. Igindederi na an pagpagawas ngan pagpasulod hin baboy ngadto hini nga mga lugar.
Sobra na hin 1,600 nga kababuyan an boluntaryo nga pinnamatay ngan iginlubong basi deri na magtikadamo an matapnan.
Nagpatapod naman an DA ug an mga LGU nga babaydan an mga tag-iya han baboy nga apektado han sakit.
Kadam-an na nga mga LGU ha Eastern Visayas in nagmando nga deri pasudlon an baboy o karne hin baboy tikang hini nga mga bungto sugad man tikang ha Mindanao tungod han pagkabaraka nga makasulod ha ira lokalidad an nasabi nga virus. #


text:
Tagsa nga kaldero magigin baraan kan Jehova (20, 21)
14 “Kitaa! An adlaw maabot, an adlaw ni Jehova, nga an mga dinag-an tikang ha imo* pagbabarabhinon dida ha imo butnga.2 Akon titirukon an ngatanan nga nasud basi makiggirra ha Jerusalem; ngan an syudad sasakupon ngan an mga balay pangunguhaan hin mga butang sugad nga dinag-an ngan an mga babaye luluguson. Ngan an katunga han syudad madidistyero, pero an mga nahisalin han katawohan diri kukuhaon tikang ha syudad.3 “Hi Jehova magawas ngan makikiggirra hito nga mga nasud+ sugad han iya pakig-away ha adlaw han girra.+4 Hito nga adlaw an iya mga tiil matindog ha Bukid han mga Olibo,+ nga naatubang ha Jerusalem ha este; ngan an Bukid han mga Olibo matutunga, tikang ha este* tubtob ha weste,* nga makakahimo hin daku gud nga walog; ngan an katunga han bukid mababalhin ngadto ha norte, ngan an katunga hito ngadto ha sur.5 Mapalagiw kamo ngadto ha walog han akon kabukiran, kay an walog han kabukiran maabot ngadto ha Azel. Kinahanglan pumalagiw kamo, sugad han pinalagiw kamo tungod han linog ha mga adlaw ni Hadi Uzias han Juda.+ Ngan maabot hi Jehova nga akon Dios, ngan kaupod niya an ngatanan nga baraan.+6 “Hito nga adlaw diri magkakaada hin mahayag nga kalamrag+—an mga butang mabagtik.*7 Ngan magigin usa ito nga adlaw nga kikilalahon sugad nga kan Jehova.+ Diri ito magigin adlaw, diri liwat ito magigin gab-i; ngan durante han gab-i magkakaada kalamrag.8 Hito nga adlaw an buhi nga katubigan+ maawas tikang ha Jerusalem,+ an katunga hito pakadto ha dagat ha este*+ ngan an katunga hito pakadto ha dagat ha weste.*+ Mahitatabo ito ha katpaso ngan ha kathagkot.9 Ngan hi Jehova magigin Hadi ha bug-os nga tuna.+ Hito nga adlaw hi Jehova magigin usa,+ ngan usa la an iya ngaran.+10 “An bug-os nga tuna magigin pariho han Araba,+ tikang ha Geba+ tubtob ha Rimon+ ha sur han Jerusalem; ngan mabangon ito ngan uukyan ha hinmumutangan hito,+ tikang ha Ganghaan han Benjamin+ tubtob ha lugar han Siyahan nga Ganghaan, tubtob ha Ganghaan ha Eskina, ngan tikang ha Torre ni Hananel+ tubtob ha mga purog-an nga panbino* han hadi.11 Ngan an katawohan mag-uukoy dida hito; ngan diri na gud magkakaada utro hin sumpa han kabungkagan,+ ngan an Jerusalem pag-uukyan nga may seguridad.+12 “Ngan ini an peste nga pahihinaboon ni Jehova ha ngatanan nga mga katawohan nga nakikiggirra ha Jerusalem:+ An ira unod madudunot samtang natindog pa hira, an ira mga mata madudunot dida ha mga kalungagan hito, ngan an ira dila madudunot dida ha ira baba.13 “Hito nga adlaw an kasamok nga pahihinaboon ni Jehova magigin kalyap dida ha ira; ngan an kada tagsa magrarabot han kamot han iya kaupod, ngan aatakehon nira an usa kag usa.+14 An Juda mahidadabi liwat ha girra didto ha Jerusalem; ngan an bahandi han ngatanan nga nakapalibot nga nasud pagtitirukon, an bulawan ngan silber ngan bado nga damu hinduro.+15 “Ngan an peste nga pariho hito nga peste mahitatabo liwat ha mga kabayo, mga mula,* mga kamelyo, mga asno, ngan ha ngatanan nga hayop nga aada hito nga mga kampo.16 “An bisan hin-o nga nanhibilin tikang ha ngatanan nga nasud nga naatake ha Jerusalem masagka ha kada tuig+ basi magyukbo* ha Hadi nga hi Jehova han mga hugpo,+ ngan basi magselebrar han Piyesta han mga Payag.*+17 Pero kon may bisan hin-o dida ha mga pamilya ha tuna nga diri sumagka ha Jerusalem basi magyukbo ha Hadi nga hi Jehova han mga hugpo, waray uran nga maabot ha ira.+18 Ngan kon an pamilya han Ehipto diri sumagka ngan diri sumulod, waray uran nga maabot ha ira. Lugod, maabot ha ira an peste nga ginpapahinabo ni Jehova ha mga nasud nga diri nasagka basi magselebrar han Piyesta han mga Payag.19 Ini an magigin sirot para ha sala han Ehipto ngan ha sala han ngatanan nga nasud nga diri nasagka basi magselebrar han Piyesta han mga Payag.20 “Hito nga adlaw an mga pulong nga ‘An pagkabaraan kan Jehova!’+ igsusurat ha mga kampanilya han mga kabayo. Ngan an mga kaldero*+ ha balay ni Jehova magigin pariho han mga yahong+ ha atubangan han halaran.21 Ngan an tagsa nga kaldero* ha Jerusalem ngan ha Juda magigin baraan ngan pagtatag-iyahon ni Jehova han mga hugpo, ngan an ngatanan nga naghahalad masulod ngan magamit han iba hito para ha paglaga. Hito nga adlaw waray na Canaanita* ha balay ni Jehova han mga hugpo.”+
Mga footnote
^ Karuyag sidngon, an syudad nga gin-uunabi ha ber. 2.


text:
Isumat.com/12:03PM, Enero 25, 2021
Binawi-an hin kinabuhi an usa nga Municipal Councilor ha Pinabacdao, Samar han pagpanmumuslon hin deri pa kilalado nga mga suspetsado pasado alas 9 han aga, Enero 25, 2021.
Dida han inisyal report tikang ha Pinabacdao PNP, ginkilala an biktima nga hi Konsehal Samuel Lagario, 50-anyos, inasaw-an, ngan residente han Brgy Parasanon han nasabi nga bungto.
Hi Lagario in nagmamaneho han iya motorsiklo ha national highway Brgy Laygayon han paarakan hiya hin bala hinungdan han iya kamatay. Kadagmitan naman nga umiskapo an nagbuhat han krimen.
Tobtob yana, waray pa katutudlok kun hira hin-o an mga suspetsado, ano an ginsakyan ngan iba pa nga detalye.
Hi Lagario in nagin Brgy Chairman anay han Parasanon hadton 2010 ngan nagdaog ka konsehal han bungto hadton 2019 Elections. Hiya in kumandidato ha ilarum han partido PDP-Laban. #


text:
Usa ka tawo an binawi-an hin kinabuhi ngan upat pa nga iba an nagkaada hin karamtan ha lawas han ma-aksidente in usa nga public utility van ha national highway ha Brgy San Roque, Tolosa, Leyte pasado alas 6 han aga, Marso 7.
Sumala han impormasyon tikang ha Tolosa PNP, an SWELVETCO passenger van nga tikang ha Tacloban City tikadto ha Baybay City in nagsusulsog han kalsada han tigda nga mawarayan kontrol han manibela an drayber hinungdan han pag ekis-ekis han sarakyan. Waray na makabawi an nagmamaneho sanglit sinmampak an sarakyan ha usa steel gate ngan bumangga pa liwat hin konkreto nga pader. Hinsabutan nga hadto nga takna mahulos ngan madalunot an kalsada dara han sobra na usa ka adlaw nga pag-inuran.
Ginkilala an biktima nga hi Wilmer Cedric Bibar, 27 anyos, ngan taga Tabontabon, Leyte. Hiya an igin deklarar nga dead on arrival han mga doctor han hospital nga gindad-an ha iya. Hi Bibar in empleyado han Bureau of Fire Protection-Mahaplag, Leyte ngan tikadto na unta hiya han iya istasyon.
An driver ngahi Eearldel Ruiz ug an tulo pa nga mga pasaheros in gindara gihapon ha hospital basi pagtambalon han ira gin-antos nga mga bun-og ngan kasamdan ha lawas.
Padayon pa liwat an gindudumara nga imbestigasyon han mga kapulisan hini nga aksidente. Hinsabutan pa nga ini nga national highway dida hini nga barangay in gintutudlok nga accident-prone area labi na kun mauran. #


text:
Naga, Sugbo
An Syudad han Naga (ha Sinugboanon: Dakbayan sa Naga) usa nga ikasyahan nga klase nga syudad ha lalawigan o probinsya han Sugbo ha Butnga nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 80,189 ka tawo ha 15,806 nga panimalay.
Gintukod nga usa ka bungto an Naga dida han Hunyo 12, 1829. Nahimo nga syudad an Naga katapos hin plebisito nga ginbúhat dida han Septyembre 2, 2007.
Mga BaranggayIgliwat
An Naga ginbahin ngadto hin karuhaan kag walo (28) nga baranggay.
Mga Sumpay ha GawasIgliwat
- Opisyal nga Websayt han Naga, Cebu
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Kapuropod-an han San Andrés, Providencia ngan Santa Catalina
An Kapuropod-an han San Andrés, Providencia ngan Santa Catalina (ha Kinatsila: Archipiélago de San Andrés, Providencia y Santa Catalina ) o ha impormal nga pagtawag San Andrés ngan Providencia (ha Kinatsila: San Andrés y Providencia) usa han mga departamento han Colombia. Ini nga departamento duha nga grupo hin mga isla nga mga 775 ka km (480 ka milyas) ha kanawayan o amihanan-katundan tikang ha mainland han Colombia ngan 220 ka km (140 ka milyas) tikang han labnasan han Nicaragua, ngan walo nga mga gawas nga pangpangan ngan mga reef. An kapital hini amo an San Andrés.


text:
Isumat.com/2:16PM, May 18, 2020
Waray plano hi Mayor Alfred Romualdez nga magdumara hin Rapid Anti-Body Testing ha mga gintatahapan nga natapnan han corona virus denhi ha Tacloban City.
Ha usa nga pakighimangraw ha mga kaapi han media yana nga kulop, gintagan hin duon ni Romauldez nga deri kinahanglan an Rapid Test ha syudad kay mayda man denhi mga otorisado nga laboratoryo nga makakag kumpirmar kun in usa nga tawo natapnan han makamaratay nga kagaw.
Sumala han alcalde, aada man an EVRMC Molecular Laboratory ug an Divine Word Hospital Laboratory nga puede magdumara han confirmatory test.
Kadungan hini, gindig-on ni Romauldez nga an angay lugod himoon amo an pagpadayon han istrikto nga pagsunod han mga health protocols sugad han pagsul-ot hin face mask, pagigin malimpyo ha lawas ngan social distancing. Sering pa niya mas importante an paghirot kontra han rapid testing.
Kuna ton manunumduman, pira na nga LGUs ha Rehiyon Otso an nagdumara hin Rapid Test ha mga Suspected Cases han Covid-19, pero haros ngatanan han positibo ha Rapid Test, negatibo an resulta ha confirmatory test.
Iya pa iginsumat nga deri na niya gusto nga igpa-ilarum na liwat ha lockdown an Tacloban kay duro an epekto hini ha ekonomiya ngan pagpakabuhi. Pero matutuman la ini kun magpapabilin an paghirot han ngatanan basi deri matapnan han virus.
Iya utro ginpanawagan an publiko han pirmi paggamit hin face mask ngan igpatuman an social distancing labi na ha pampubliko nga mga lugar. Nag-aghat hiya nga igreport ha kapulisan an bisan hin-o nga makikit-an nga waray face mask ha pampubliko nga lugar basi dakpon han mga otoridad.
Nag warning gihapon hiya ha mga establisemento nga kun mayda makit-an han mga otoridad nga nagpapasulod hin waray face mask nga mga tawo ha mga tindahan, papasadhan niya ini nga mga establisemento.
Aminado hi Romualdez nga ha iya pag libot-libot han syudad nakakakita la gihapon hiya hin pira ka tawo nga deri nagsusunod han health protocols.
Igindig-on han amay han syudad nga kinahanglan gud in inga face mask labi na gud nga posible magtikang na pagka-abot an mga mulopyo nga Balik-Tacloban yana nga semana. # (KEVIN SIOSANA)


text:
Capoocan
An Capoocan usa nga ika-upat nga klase nga bungto ha lalawigan han Leyte ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 27,593 ka tawo ha 5,400 nga panimalay.
Mga Baranggay[igliwat | Igliwat an wikitext]
An Capoocan mayda karuhaan kag usa (21) nga baranggay.
Pangiskwelahan[igliwat | Igliwat an wikitext]
An Capoocan in may 20 nga pampubliko na eskwelahan pan-elementarya:
Ngan may-ada ini upat na pampubliko na eskwelahan pansekundarya:
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Villaviciosa, Abra
An Villaviciosa usa nga ikalima nga klase nga bungto han lalawigan han Abra han Administratibo nga Rehiyon han Cordillera han Pilipinas. Sumala han census han tuig 2000, mayda ini populasyon nga 4,877 ka tawo ha 930 nga mga panimalay.
Mga baranggay[igliwat | Igliwat an wikitext]
An Villaviciosa ginbahin ngadto hin walo (8) nga mga baranggay.
- Ap-apaya
- Bol-lilising
- Cal-lao
- Lap-lapog
- Lumaba
- Poblacion
- Tamac
- Tuquib
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Probinsya han Espanya
An probinsya (ha Kinatsila: provincia) o lalawigan usa nga pagbahin ha teritoryo han Espanya, ha ilarom han Konstitusyon Espanyola.
Ha yana, ha Espanya mayda kalim-an (50) nga mga probinysa, nga amo an nahimo han kabug-osan han teritoryo espanyol. Komo eksepsyon, iton mga syudad han Ceuta ngan Melilla, sugad hin iba nga mga teritoryo han soberanya espanyola ha Afrika (plazas de soberanía), diri lakip han sistema probinsya.
Tabla han mga Probinsya[igliwat | Igliwat an wikitext]
Ha ubos nga tabla, iginlista ha alpabeto ngatanan nga mga probinsya, mga kapital nira, an komunidad autonoma nga diin kabahin, ug an lista ha mga munisipyo.
An mga syudad han Ceuta ngan Melilla diri lakip hin bisan ano nga lalawigan kundi mga syudad autonoma ini.
Kitaa Gihapon[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- Directorio de sitios web de Diputaciones Provinciales Archived 2005-04-03 at the Wayback Machine.


text:
Isumat.com/8:33AM, June 10, 2020
15 Milyones pesos nga kantidad hin relief goods an na-ipanhatag han Department Of Social Welfare and Development (DSWD) han mga mulopyo ha Eastern Samar nga apektado ni Bagyo Ambo.
Hadin nag-agi nga adlaw, an mga personales han buhatan upod han kasugbong nira nga mga ahensya an natapos han pagdistribuer han hinabang ha bungto han Jipapad. Ini an katapusan nga munisipalidad ha Eastern Samar nga natagan nira han ayuda.
Ha kabug-usan 15,277,892 pesos an balor han relief goods para han probinsya nga ginlalakipan hin 28 mil nga family food packs, usa ka yukot nga malong, ngan 169 nga taklap.
Subay han report han DSWD Field Office 8, an family food packs in ginkokomponer hin 6 kilos nga bugas, upat ka lata hin meat loaf, upat ka lata hin corned beef o sardinas, ngan unom ka sachet hin kape.
Didto ha Jipapad, nakahatag an DSWD hin 2,400 nga food packs. An relief operations dida han bungto an katapusan han operasyon kay nakumpleto na an iba nga bungto pagpahi-agom han ayuda.
Kasumpay hini, an DSWD in tim-os nga nagpapasalamat han mga ahensya ngan mga grupo nga bumulig hini nga aktibidad. Amo ini an Provincial Government han Eastern Samar, an mga LGUs, Philippine Army, Philippine Navy, Philippine Air Force, Philippine Coast Guard, Office of Civil Defense ug tanan nga personales han DSWD.
Pira na ka semana an nakalabay han pagdagmalan ni Ambo an mga bungto han San Policarpo, Arteche, Oras, Jipapad, Maslog, Dolores, Can-avid, Taft ngan Sulat didto han lalawigan. Ini nga mga bungto in iginpa-ilarum ha State of Calamity basi makagbukalas hin pondo an probinsya tikang han Calamity Fund agud makabulig han apektado nga mga Estehanon. # (KEVIN SIOSANA)


text: 39 “Ngan ikaw, anak han tawo, panagna kontra kan Gog,+ ngan sumati hiya, ‘Ini an siring ni Jehova nga Soberano nga Ginoo: “Nakontra ako ha imo, Gog, ikaw nga nangunguna nga lider* han Mesec ngan Tubal.+2 Bibirikon ko ikaw ngan tutugwayan ka ngan pasasagkahon ka tikang ha pinakahigrayo nga mga bahin han norte+ ngan dadad-on ka ha kabukiran han Israel.3 Babalbagon ko an bawog ha imo wala nga kamot ngan an mga pana ha imo too nga kamot basi mabuhian mo ito.4 Ha kabukiran han Israel ka mamamatay,+ ikaw ngan an ngatanan mo nga sundalo ngan an mga katawohan nga makakaupod mo. Ipapakaon ko ikaw ha ngatanan nga klase hin tamsi nga mandaragit ngan ha ihalas nga mga hayop.”’+5 “‘Ha kahawnan ka mamamatay,+ kay ako mismo an nagyakan,’ nasiring hi Jehova nga Soberano nga Ginoo.6 “‘Ngan magpapadara ako hin kalayo kontra ha Magog ngan kontra ha mga naukoy nga may seguridad ha mga isla,+ ngan makikilala gud nira nga ako hi Jehova.7 Ipapakilala ko an akon baraan nga ngaran dida ha Israel nga akon katawohan, ngan diri ko na itutugot nga pasiparahan pa an akon baraan nga ngaran; ngan makikilala gud han mga nasud nga ako hi Jehova,+ an Baraan nga Dios ha Israel.’+8 “‘Oo, maabot ini, ngan mahitatabo ini,’ nasiring hi Jehova nga Soberano nga Ginoo. ‘Ini an adlaw nga akon gin-unabi.9 An mga umurukoy han mga syudad han Israel magkakagawas ngan maghaharing gamit an mga armas—an gudtiay nga mga taming* ngan an dagku nga mga taming, an mga bawog ngan mga pana, an mga ibaralbag nga pan-girra* ngan an mga sugob. Ngan gagamiton nira ito ngatanan ha pagharing+ ha sulod hin pito ka tuig.10 Diri nira kinahanglan magkuha hin mga kahoy tikang ha kaumhan o magtirok hin sungo tikang ha mga kagurangan, kay an mga armas an ira gagamiton ha pagharing.’“‘Pangunguhaan nira hin mga panag-iya an mga nanguha han ira mga panag-iya ngan pangangagawan an mga nangagaw ha ira,’ nasiring hi Jehova nga Soberano nga Ginoo.11 “‘Hito nga adlaw tatagan ko hi Gog+ hin lubnganan ha Israel, ha walog han mga nabiyahe ngadto ha este han dagat, ngan uulangan hito an dalan han mga naagi. Didto nira iglulubong hi Gog ngan an ngatanan niya nga katawohan, ngan tatawagon nira ito nga Walog han Hamon-Gog.*+12 An panimalay ni Israel pito ka bulan nga magpipinanlubong ha ira basi limpyohan an tuna.+13 An ngatanan nga katawohan han tuna magpipinanlubong ha ira, ngan maghahatag ito ha ira hin kabantogan ha adlaw nga himayaon ko an akon kalugaringon,’+ nasiring hi Jehova nga Soberano nga Ginoo.14 “‘May mga tawo nga tutokahan nga padayon nga libuton an tuna ngan ilubong an mga lawas nga nahibibilin ha bawbaw han tuna, basi limpyohan ito. Ipapadayon nira an pagpinamiling ha sulod hin pito ka bulan.15 Kon an mga naglilibot ha tuna makakita hin tul-an hin tawo, magbubutang hira hin tigaman ha sapit hito. Katapos, an mga gintokahan paglubong maglulubong hito ha Walog han Hamon-Gog.+16 Ngan magkakaada liwat didto hin syudad nga an ngaran Hamona.* Ngan lilimpyohan nira an tuna.’+17 “Mahitungod ha imo, anak han tawo, ini an siring ni Jehova nga Soberano nga Ginoo: ‘Sidnga an tagsa nga klase hin tamsi ngan an ngatanan nga ihalas nga hayop, “Pagtirirok kamo ngan pakadi. Pagtirirok kamo ha palibot han akon halad nga igin-aandam ko para ha iyo, usa nga daku nga halad ha kabukiran han Israel.+ Makaon kamo hin unod ngan mainom hin dugo.+18 Kakaunon niyo an unod han gamhanan nga mga tawo ngan iinumon an dugo han mga lider han tuna—han mga karnero nga lalakí, han nati nga mga karnero, han mga kanding, ngan han todo nga mga baka—han ngatanan nga pinatambok nga hayop ha Basan.19 Magpapatakas kamo ha tambok ngan mainom hin dugo tubtob nga mahubog kamo ha halad nga akon igin-aandam para ha iyo.”’20 “‘Ha akon lamesa mabubusog kamo ha mga kabayo ngan ha mga parapadalagan hin karuwahe, ha gamhanan nga mga tawo ngan ha ngatanan nga klase hin girriro,’+ nasiring hi Jehova nga Soberano nga Ginoo.21 “‘Ipapakita ko an akon himaya ha butnga han mga nasud, ngan makikita han ngatanan nga nasud an paghukom nga akon iginpadapat ngan an gahum* nga akon iginpakita ha butnga nira.+22 Tikang hito nga adlaw, makikilala gud han panimalay ni Israel nga ako hi Jehova nga ira Dios.23 Ngan mahibabaro gud an mga nasud nga an panimalay ni Israel nadistyero tungod han ira kalugaringon nga sayop, kay diri hira matinumanon ha akon.+ Salit igintago ko an akon nawong tikang ha ira+ ngan igintubyan hira ha ira mga kaaway,+ ngan hira ngatanan namatay pinaagi han espada.24 Ginbuhat ko ha ira an angay ha ira kahugaw ngan ha ira mga pagtalapas, ngan igintago ko an akon nawong tikang ha ira.’25 “Salit ini an siring ni Jehova nga Soberano nga Ginoo: ‘Igpapahiuli ko an mga nabihag ha Jacob+ ngan kakaloy-an an bug-os nga panimalay ni Israel;+ ngan madasigon nga didepensahan ko an* akon baraan nga ngaran.+26 Katapos hira pakaalohan tungod han ngatanan nira nga pagkadiri-matinumanon ha akon,+ maukoy hira nga may seguridad ha ira tuna, ngan waray bisan hin-o nga makakapahadlok ha ira.+27 Kon ibalik ko na hira tikang ha mga katawohan ngan tirukon ko na hira tikang ha katunaan han ira mga kaaway,+ babaraanon ko liwat an akon kalugaringon ha butnga nira ha atubangan han damu nga nasud.’+28 “‘Makikilala gud nira nga ako hi Jehova nga ira Dios kon igdistyero ko na hira ha butnga han mga nasud ngan katapos tirukon ko na hira ngadto ha ira tuna, nga waray bisan usa ha ira nga igbibilin.+29 Diri ko na itatago ha ira an akon nawong,+ kay ibububo ko ha panimalay ni Israel an akon espiritu,’+ nasiring hi Jehova nga Soberano nga Ginoo.”


text: 6 “Pag-ikmat kamo nga diri buhaton an iyo pagkamatadong ha atubangan han mga tawo basi la makita nira;+ kay kon ito an iyo buhaton diri kamo magkakaada balos tikang ha iyo Amay nga aadto ha langit.2 Salit kon maghahatag ka hin mga regalo tungod ha kalooy,* ayaw paghuyop hin trumpeta ha imo unahan,* sugad han ginbubuhat han mga hipokrito didto ha mga sinagoga ngan ha mga kalye, basi hira dayawon han mga tawo. Ha pagkamatuod nasiring ako ha iyo, nakarawat na nira hin bug-os an balos ha ira.3 Pero ikaw, kon maghahatag hin mga regalo tungod ha kalooy, ayaw ipahibaro ha imo wala nga kamot an ginbubuhat han imo too nga kamot,4 basi an imo mga regalo tungod ha kalooy diri mahibaroan. Ngan an imo Amay nga sekreto nga nagkikita magbabalos ha imo.+5 “Sugad man, kon mag-aampo kamo, ayaw subara an ginbubuhat han mga hipokrito,+ kay naruruyag hira pag-ampo nga natindog ha mga sinagoga ngan ha mga eskina han hagluag nga mga kalye basi makita han mga tawo.+ Ha pagkamatuod nasiring ako ha iyo, nakarawat na nira hin bug-os an balos ha ira.6 Kondi kon mag-aampo ka, sulod ha imo kwarto, ngan katapos sadhan an imo purtahan, pag-ampo ha imo Amay nga diri nakikita.+ Ngan an imo Amay nga sekreto nga nagkikita magbabalos ha imo.7 Kon nag-aampo, ayaw pag-uroutroha an amo gihapon nga mga pulong, sugad han ginbubuhat han mga tawo han mga nasud, kay kahuna nira nga pamamatian hira tungod han ira paggamit hin damu nga pulong.8 Salit ayaw pagsubad ha ira, kay an iyo Amay maaram han iyo ginkikinahanglan+ antes pa kamo mangaro ha iya.9 “Kon sugad, pag-ampo kamo ha sugad hini nga paagi:+“‘Amay namon ha langit, baraanon+ unta* an imo ngaran.+10 Kumanhi unta an imo Ginhadian.+ Matuman unta an imo kaburut-on+ dinhi ha tuna+ sugad han ha langit.11 Tagi kami yana han amon pagkaon* para yana nga adlaw;+12 ngan pasayloa kami han amon mga utang, sugad han amon pagpasaylo ha mga nakakautang ha amon.+13 Ngan ayaw itugot nga masulay kami,*+ kondi talwasa kami tikang ha usa nga maraot.’+14 “Kay kon pasayloon niyo an mga tawo han ira mga sayop, papasayloon liwat kamo han iyo Amay ha langit;+15 pero kon diri niyo pasayloon an mga tawo han ira mga sayop, diri liwat papasayloon han iyo Amay an iyo mga sayop.+16 “Kon magpupuasa kamo,+ ayaw na kamo pagpakita hin masurub-on nga nawong pariho han mga hipokrito, kay ginpaparaot nira an ira mga nawong* basi makita han mga tawo nga nagpupuasa hira.+ Ha pagkamatuod nasiring ako ha iyo, nakarawat na nira hin bug-os an balos ha ira.17 Pero ikaw, kon nagpupuasa, paghiso ngan paghiram-os,18 basi diri makita han mga tawo nga nagpupuasa ka, kondi an maaram la hito amo an imo Amay nga diri nakikita. Ngan an imo Amay nga sekreto nga nagkikita magbabalos ha imo.19 “Ayaw na kamo pagtirok hin mga bahandi ha tuna,+ diin may insekto ngan taoy* nga nangungutkot ngan may mga kawatan nga nasulod ngan nangangawat.20 Lugod, pagtirok kamo hin mga bahandi ha langit,+ diin waray insekto o taoy nga nangungutkot,+ ngan waray mga kawatan nga nasulod ngan nangangawat.21 Kay kon hain an imo bahandi, aadto liwat an imo kasingkasing.22 “An lampara han lawas amo an mata.+ Salit kon an imo mata nakapokus,* an imo bug-os nga lawas magigin mahayag.*23 Pero kon an imo mata aw-anon,*+ an imo bug-os nga lawas magigin masirom. Kon an kalamrag nga aada ha imo kasisidman ngay-an, duro gud ito nga kasisidman!24 “Waray tawo nga mahimo magpauripon ha duha nga agaron; kay kangangalasan niya an usa ngan hihigugmaon an usa,+ o uunongan niya an usa ngan tatamayon an usa. Diri niyo mahimo pagdunganon an pagpauripon ha Dios ngan ha Karikohan.+25 “Tungod hini nasiring ako ha iyo: Ayaw na kamo pagkinabaraka+ mahitungod han iyo kinabuhi* kon ano an iyo kakaunon o kon ano an iyo iinumon, o mahitungod han iyo lawas kon ano an iyo igbabado.+ Diri ba mas importante an kinabuhi* kay ha pagkaon ngan an lawas kay ha bado?+26 Obserbari hin maopay an mga tamsi ha langit;+ diri hira nagsasabwag hin binhi o nag-aani o nagtitirok han mga inani ngadto ha mga bodega, pero ginpapakaon hira han iyo Amay ha langit. Diri ba mas birilhon kamo kay ha ira?27 Hin-o ha iyo an makakadugang hin usa ka siko* ha iya kinabuhi+ tungod ha pagkinabaraka?28 Sugad man, kay ano nga nababaraka kamo mahitungod han iyo igbabado? Mahibaro kamo hin leksyon tikang ha mga bukad nga liryo ha kapatagan, kon paonan-o hira natubo; diri hira nagtatrabaho, ngan diri liwat hira nagtatahi;*29 pero susumatan ko kamo nga bisan hi Solomon+ ha bug-os niya nga pagkaharangdon waray makagbado hin sugad kaopay hini nga mga liryo.30 Kon ginbabadoan han Dios an mga tanom ha kapatagan nga aanhi yana kondi buwas ilalabog ha pugon, diri ba mas babadoan gud niya kamo, kamo nga gutiay an pagtoo?31 Salit ayaw gud kamo kabaraka+ ngan pagsiring, ‘Ano an amon kakaunon?’ o, ‘Ano an amon iinumon?’ o, ‘Ano an amon igsusul-ot?’+32 Kay ini ngatanan an mga butang nga ginkakab-ot gud han mga nasud. An iyo Amay ha langit maaram nga ginkikinahanglan niyo ini ngatanan nga butang.33 “Kon sugad, padayon nga unaha niyo an pagpamiling han Ginhadian ngan han iya katadongan, ngan ini ngatanan nga iba pa nga butang idudugang ha iyo.+34 Salit ayaw gud kamo kabaraka mahitungod han sunod nga adlaw,+ kay an sunod nga adlaw may kalugaringon nga mga kabaraka. An tagsa nga adlaw may kalugaringon nga mga problema.


text:
Amália Rodrigues
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Amália Rodrigues, (giharani-i nga kaluwas ha Winaray: a-MA-lia ro-DRI-gesh) (Hulyo 1920 – Oktubre 6 1999) amo in Portugues nga magkaranta ngan actriz. Natawo hiya ha Lisbon. In mga dokumento opisyal nagbutang han petsa han iya katawo nga Hulyo 23, pero hi Amália nagsiring pirme nga an iya kaadlawan dida han Hulyo 1 1920. Natawo hiya ha Rua Martim Vaz (Martim Vaz nga Kalsada), ha Pena Freguesia han Lisbon.
Kilalado hiya nga an "Reyna han Fado" ngan pinaka-impluwensyal hiya ha pagpakilala han fado ha kalibotan ha gawas han Portugal. Hiya an pinaka-importante nga persona han pagpadukwag hini nga genre, pinaagi hin unob nga talento ha pag-interpreta nga maupay an pagpadukwag ha bug-os hin 40-ka-tuig nga pagrekord ngan ha entablado nga karera. An mga pasundayag ni Amália ngan an iya pagpili hin repertoire nagpadukwag han katubtuban han Fado ngan nagbulig han pagbalhin (o pag-redefine) hini ngan pag-reconfigure hini para ha iya ngan han mga sumurunod nga mga henerasyon. Ha resulta, hi Amália amo an sinisiring nga nagsurat han mga surondon kon amo ba iton angay ha Fado ngan unan-o an pagpasundayag hini hin babaye nga magkaranta — o Fadista —, hangtod nga tubtob ha yana hi Amália nagpapabilin nga diri-malalabwan nga modela ngan waray kataposan nga kuruhaon hin repertoire para han ngatanan nga mga sinmunod. Hi Amália amo gihapon iton nagpapabilin nga amo la an tinuod nga internasyonal nga star nga tikang ha Portugal, nga mayda halu-ag in karera internasyonal ha butnga han mga 1950 ngan han mga 1970, bisan man kon ini dida hin takna nga ini mga mga paningkamot diri masayon in pag-quantify sugad ha yana. Pero mga iba nga mga sikat nga internasyonal nga mga artista sugad kanda Madredeus, Dulce Pontes o Mariza nakaharani hini nga status.
Katapos hin pira ka tuig hin mga amateur nga pasundayag, an syahan nga profesyonal nga buhat ni Amália hin fado nga lugar nahinabo dida han 1939, ngan madali hiya nahimo nga regular nga guest star hin mga revue ha entablado. Didto ginkakilala hiya kan Frederico Valério, usa nga klasikal-nga-musika-nga-nagtuon nga kompositor, nga nakakilala han potential han kan Amália tingog, nagsurat hin mga expansivo nga mga tuno nga gin-custom-design para han boses ni Amália, nga nagbuka han mga daan nga surondon ha Fado ha pagdugang hin pag-upod hin orchestra.
An iya kasikat ha Portugal nagtikang pagdukwag ha langyaw pinaagi hin mga biyahe ha Espanya ngan in maiha nga pag-ukoy ha Brasil nga diin, dida han 1945, naghimo hiya han iya syahan mga mga pan-rekord ha Brasilenyo nga label Continental. Sinmunod an iya trabaho ha Paris, han 1949. Han 1950, samtang nagperform hiya ha mga Marshall Plan international benefit show, ginpagawas niya an "April in Portugal" ha mga internasyonal nga magkirita (ha ilarom han orihinal nga titulo hini nga "Coimbra").
Han mga syahan nga bahin han mga '50, an pag-patronahe han sikat nga maniniday nga Portuges nga hi David Mourão-Ferreira nagtigaman han pagtikang hin bag-o nga takna: kinmanta hi Amália hin mga sinurat han pinakaharangdon mga mga maniniday han nasod, ngan mayda pira ha ira nga nagsurat hin mga liriko para ha iya.
Han Oktubre 6 1999, namatay hi Amália Rodrigues ha edad nga 79 ha iya balay ha Lisbon. Museo na yana an iya balay (ha Rua de São Bento).
Mga Sumpay ha Gawas[igliwat | Igliwat an wikitext]
- Amália: uma estranha forma de vida Archived 2013-08-04 at the Wayback Machine. (ha Portuges)


text:
Tres syentos tres (303) nga mga balay nakarawat na, ipaangbit an iyo grasya, ayaw suloha – Bishop John Du
Tres syentos tres (303) nga mga balay nakarawat na, ipaangbit an iyo grasya, ayaw suloha – Bishop John DuApril 8, 2021 No Comments on Tres syentos tres (303) nga mga balay nakarawat na, ipaangbit an iyo grasya, ayaw suloha – Bishop John Du
Tacloban City, Philippines (4.08.21) – “Kamo nga kumarawat han mga housing units, kumilala kunta kamo han Diyos nga amo an surok hini nga dako nga grasya nga iyo nakarawat”.
“An iyo pagpaangbit han iyo mga hi-agi, pagbulig han mga nanginginahanglan nga mga tawo amo an pinakaepektibo nga paagi pagsangyaw han gugma ni Kristo”.
Ini an mga suluran ngan puno hin inspirasyon nga mga pahayag ni Most Rev. John F. Du, Arsobispo han Palo, nga amo an nagmisa kanina ha Redemptorist Church san-o an panhatag han mga titulo han 303 ‘completed house units’ ha Pope Francis Village ha Norte Tacloban.
Siring ni Bishop Du, an ano man nga grasya nga nakakarawat han kada tawo diri ini ngatanan para la ha iya, kundi paagi ini han Diyos nga ikaw in magin channel o agi-an nga maipaangbit ini ngadto han iba nga mga nanginginahanglan.
Ayaw suloha an grasya, kundi igpaangbit ini ngadto han imo mga amyaw kay ini an kabubut-on han Diyos ngan Iya iginkakalipay, siring ni Du.
Ini nga nagin homily ni Bishop Du in sumentro han pauna nga 303 house units ha Pope Francis Village komo ayuda han mga nabiktima han bagyo Yolanda dida han 2013, kun diin nahimo ini nga kabalayan ha pag burubligay han iba-iba nga sektor sugad han simbahan, national government, local government ngan mga pribado nga mga tawo nga nagpaangbit han ira mga hi-agi hasta nga nabug-os an milyones nga kantidad hin salapi nga gingamit, matindog la ini nga relocation housing units.
Ha ngaran han bug-os nga mga kaapi han Pope Francis Village Home Owners Association, dako an pasalamat ni Philip Lumbre, Presidente han PFV HOA, ngadto han mga nagburublig nga mahimugso ini nga ira mga balay yana ha Norte Tacloban.Samtang, hi Raymund Romualdez, Presidente han Tacloban Business Club nga nagtambong han misa dida hini nga aktibidad in gin bendisyunan ni Bishop Du, upod in laktud nga pag-ampo haiya han iya pagkilala han Diyos.


text:
Isumat.com/7:22AM, October 30, 2020
Na-aresto in usa nga konsehal han Jaro, Leyte han mahidabi hiya hin panmusil hin usa nga pulis didto han nasabi nga bungto kakulop, Oktubre 29, 2020.
Ginkilala an suspetsado nga hi Landelino Katangkatang, Municipal Councilor ngan residente han Brgy II, Poblacion. Ginpipinamiling naman han kapulisan an duha nga iya kaupdanan nga hira Oyay Senecio, taga Brgy Parasan, ngan Roque Pabo, nga empleyado han LGU.
Talwas naman ha peligro an ginpusil nga hi Master Sgt. Manuel Ciocson, miembro han Jaro PNP ngan nag-uukoy ha Brgy Buri.
Dida han imbestigasyon, hi Ciocson in nagpapagasolina han iya motorsiklo banda alas 6 han aga han tigda nga umabot an usa nga kotse nga ginmamaneho-an ni Katangkatang ngan sakay hira Pabo ngan Senecio. Sumala han report han PNP, hi Pabo an nagpusil kan Ciocson, pero waray maka-igo.
Subay han impormasyon, nakahimo hin pakadalagan an sarhento kay waray dayon makapabuto hi Pabo kay ginkasa pa an M-14. Pakapabuto han suspetsado naka distansya na an biktima.
Tungod han napakyas nga pag-ikaparatay, kadagmitan nga nan-ikyas an mga suspetsado. Ha gilayon nga takna, nagbuhat hin paghalpat han mga gintatahapan an mga otoridad ngan nasikmit an konsehal, samtang padayon an pamiling han iya kaupdanan.
Hi Katangkatang in retirado nga koronel han PNP nga nagdaog pagka-konsehal han bungto. Subay pa gihapon han impormasyon nga nahikay han Isumat.com, an konsehal ug an sarhento in magparyente pa ha Katangkatang nga tulin.
Dida han panmaki-ana han Isumat.com kan Jaro Police Chief Edgar De Asis, sasampaan nira hin kaso nga Attempted Murder an mga suspetsado.
Hi De Asis in nagsumat nga nakilal-an ni Ciocson an mga suspetsado kay nakalingi pa hiya ngadto han kotse antis hiya pusilon. Mayda babaye nga nakaguli-at han pupusilon na hi Ciocson sanglit na-alerto an sarhento.
Iginbuyagyag gihapon ni De Asis nga labot la kan Ciocson, mayda pa duha nga testigos nga nakakita ngan nakakilala han mga suspetsado.
Nakuhaan gihapon han CCTV an paghaw-as ni Katangkatang han kotse pag-abot ha ira balay tikang han lugar han insidente, sering pa ni De Asis.
Igindiwara anay han Konsehal nga nadadabi hiya pinaagi han pagsering nga pagmamata pala niya ngan waray hiya lumakat, pero nag-insister an kapulisan nga nakilal-an hira ni Ciocson ngan iba pa nga testigos, labot la han CCTV footage.
Hi Ciocson in Intelligence Officer han PNP-Jaro. Nagsering hi De Asis nga usa han mga anggulo nga gin-iimbestigar an personal nga kasinahon ni Katangkatang kan Ciocson. #


text:
Gintak-opan nga cross-drain culvert ginkabkaban, nakakaagi na an tubig
Gintak-opan nga cross-drain culvert ginkabkaban, nakakaagi na an tubigSeptember 17, 2021 No Comments on Gintak-opan nga cross-drain culvert ginkabkaban, nakakaagi na an tubig
TACLOBAN CITY (Sept. 17, 2021) – Ini an culvert nga nakita kahuman kabkaban han mga taga CDRRMO ngan City Engineers Office – nagsesrbe kunta ini nga cross-drain ha national highway sakop han Brgy. 105 Suhi ha Norte Tacloban nga aagian han tubig para makatabok ha luyo nga dapit han kalsada.
Pero dida han Septyembre 07, 2021 panahon han bagyo Jolina nagbabaha an highway, an rason, ini nga culvert cross-drain gintak-upan an ganggang han culvert ha ligid han kalsada hin maabot un metro an kahitaas ngan tupong han kalsada. Dida hini nagka problema nga nag resulta han babaha.
Makikita ha mga letrato an kahilapad ngan kahitaas han ginkabkab han mga City government para mahawanan an ganggang han culvert ngan makaawas utro ha ilarom han kalsada an tubig nga nagtitikang ha bukid nga parte han highway nga asya an nagigin hinungdan han baha.
Sumala kan CDRRMO Officer Brando Bernadas, an iya buhatan ngan han DPWH iton nagsusumapayan yana para tagan hin hul-os nga solusyon ini nga dapit komo osa ini nga national highway.
Mahinunumduman nga iginpahayag ni Bernadas nga usa nga nagtatag-iya hin bodega an gin-aalegar nagtak-op han draignage dida hini nga dapit nga, siring ni Bernadas, susuratan han City Government agud mag esplikar hini nga hitabo.
M. Padernos/CIO


text:
Ngatanan nga mga talaan panpubliko
Pinantampo nga pagpakita han ngatanan nga mga log han Wikipedia.
Puydi nimo pahalipoton ini ang lista pinaagi han pagpili han kun ano nga klase nga log, an agnay-gumaramit (case-sensitive), o an apektado nga pakli (case-sensitive gihapon).
- 20:36, 9 Marso 2022 Dostojewskij hiruhimangraw mga ámot created page Gumaramit:Dostojewskij/EditCounterOptIn.js (🕤)
- 19:29, 25 Hulyo 2018 Dostojewskij hiruhimangraw mga ámot created page Hiruhimangaw hiton gumaramit:Dostojewskij (Maupay: bag-o nga bahin)
- 19:23, 15 Hulyo 2014 An gumaramit nga akawnt nga Dostojewskij hiruhimangraw mga ámot in lugaring nga ginhimo


text:
Carmen, Davao del Norte
An Carmen usa nga ikaduha nga klase [nga bungto ha lalawigan han Davao del Norte ha Pilipinas. Sumala han census han tuig 2000, mayda ini populasyon nga 55,144 ka tawo ha 11,073 nga panimalay.
Mga Baranggay[igliwat | Igliwat an wikitext]
An Carmen ginbahin ngadto hin karuhaan (20) nga mga baranggay.
Mga Namuno ha Politika[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
PAKIANA 8
An Dios ba an Angay Basulon ha Pag-antos han Tawo?
“Imposible gud nga magbuhat hin maraot an tinuod nga Dios, nga magbuhat hin sayop an Makagarahum-ha-ngatanan!”
“Kon nakakaeksperyensya hin pagsari, waray bisan hin-o nga masiring: ‘Ginsasarihan ako han Dios.’ Kay an Dios diri masasarihan hin magraot nga mga butang ngan diri liwat niya ginsasarihan an bisan hin-o.”
“[Ipasa] ha iya an ngatanan niyo nga kabaraka, kay nagtatagad hiya ha iyo.”
“Hi Jehova diri mahinay may kalabotan han iya saad, sugad han ginhuhunahuna han iba nga mga tawo nga pagkamahinay, pero nagpapailob hiya ha iyo kay diri niya karuyag nga mabungkag an bisan hin-o, lugod karuyag niya nga magbasol an ngatanan.”


text:
Prajadhipok
Hi Prajadhipok (Thai: ประชาธิปก; RTGS: Prachathipok; 8 Nobyembre 1893 – 30 Mayo 1941), título hin paghadi Phra Pok Klao Chao Yu Hua, tinatawag gihapon nga Rama VII, amo an ikapitó nga monarka han Siam han Chakri nga Dinastiya. Hiyá an kataposán nga absoluto nga monarka ngan syahan nga konstitusyonal nga monarka han násod. An iya paghadi panahon hin kasamokan para han Siam tungod hin mga pagbabag-o ha politika ngan sosyudad didâ han Rebolusyon han 1932. Hiyá ha yanâ, an amo la nga Siames nga monarka han Chakri nga Dinastiya nga nag-abdikar.


text:
PAKIANA 17
Paonan-o an Biblia Makakabulig ha Imo Pamilya?
MGA BANA/MGA TATAY
“Ha pariho nga paagi sadang higugmaon han mga bana an ira asawa pariho han ira kalugaringon nga lawas. An tawo nga nahigugma ha iya asawa nahigugma ha iya kalugaringon, kay waray pa tawo nga nangalas ha iya kalugaringon nga lawas, lugod iya ginpapakaon ngan ginmamayuyo ito . . . Kinahanglan higugmaon han tagsa ha iyo an iya asawa sugad han iya paghigugma ha iya kalugaringon.”
“Mga tatay, ayaw pag-aringita an iyo mga anak, lugod padayon nga padakua hira ha disiplina ngan sagdon ni Jehova.”
MGA ASAWA
“An asawa sadang magkaada daku nga respeto ha iya bana.”
“Kamo nga mga asawa, magpasakop kamo ha iyo bana, kay ito an angay ha mga sumurunod han Ginoo.”
MGA ANAK
“Mga anak, magin masinugtanon kamo ha iyo mga kag-anak kahiusa han Ginoo, kay matadong ini. ‘Pasidunggi an imo tatay ngan an imo nanay,’ kay amo ini an siyahan nga sugo nga may saad: ‘Basi maghingaopay ka ngan magpabilin ka hin hilawig nga panahon ha tuna.’”
“Kamo nga mga anak, magin masinugtanon kamo ha iyo mga kag-anak ha ngatanan nga butang, kay nakakapalipay gud ini ha Ginoo.”


text:
León Kilat
Hi León Kilat (Hulyo 27, 1873 - Abril 8, 1898) nga natawo ha ngaran nga Pantaleón Villegas usa nga namumuno ha Sugbo dida han Rebolusyon Pilipinhon patok han Espanya. Hi Kilat usa nga taga-Negros, natawo ha Bacong, Negros Oriental. Binmulig anay hiya hin katig-uban hin usa nga circus.
Dida han rebelyon patok han Espanya, hiya an namuno han mga rebolusyonaryo ha Sugbo. An syahan nga plano niya pagtikang han rebelyon han Dominggo han Pagkabanhaw, pero nasabtan han mga Katsila an mga plano para han rebelyon, amo nga ginliwat ni Kilat an iya plano ngan nagdecidir nga igtitikang dayon an rebelyon. Han Abril 3, 1898 han Dominggo han Palmas gintikang ni León Kilat an rebelyon ha Sugbo. Ini nga panhinabo, ginhihinumdoman han mga Sugboanon nga an Tres de Abril. Pero hi León Kilat gintraydor ngan ginpatay dida han Biyernes Santo Abril 8, 1898 ha Carcar, Sugbo.


text:
Kita tanan nauyon diba, na hit piniliay yana nga 2022, aatubangon ta it pinakadako nga problema tikang pa han snap polls han lumabay nga upat ka-dekada?
Dida han 2016, han naging Presidente hi Rodrigo Duterte, nakitan naton an mga simbolismo han pagpili ha iya: usa nga alkalde na ginpirdi an mga dagko nga politiko han nasod, usa nga promdi na ginlampaso an mga taga-Manila, usa nga wais na politiko na dumiwara han tradisyonal na pangangampanya han iya mga kaatbang, ngan usa nga “dark horse” o kandidato na humakot hin 16.6 million nga botos, kontra han 26 million na pagsalig nga ginhatag han upat nga iba nga kandidato.
Bago pa man matapos adto nga tuig han piniliay, aton nasantop nga diri la ngayan ini basta la nga political animal na an mga sala pwede la naton kalimtan ngan antuson tapos magdahom nala kita hit sunod na piniliay, hasta makabotos kita hin wais ngan eksakto ha masunod nga eleksyon.
Dumamo an mga pamilya nga nagugutom. Minilyon an nawarayan hin trabaho ngan nagkukuri pa pamiling. Nagsara an mga gudti nga negosyo. An mga driver han jeepney ginyaknan la: ano man iton yana kun pobre kamo ngan magutom tubtob hit kamatayon? Yinukot an nagkamatay mahitungod hit coronavirus. Diri klaro kun gin ano pag-gasto han bilyones nga dolyar nga gin-utang para han pandemya. Sobra pa han napulo ka yukot nga gin-alegar nga nagamit hin droga an ginpatay han mga pulis ngan vigilante.
Ginpan-priso an mga kritiko ngan mga aktibista. Ginbaldado an independent media. Bisan an aton legal nga pagkadaog kontra hiton pag-angkon han China ha mga teritoryo han Pilipinas, ginsalikway la ngan gintawag nga “papel nga pwede niya ilabog ha basurahan.”
An aton man mga sundalo, ginsigngan nga pwede panluguson an mga kababayen-an, ada man daw an Presidente para hira depensahan.
Ha usa ka butang, ikapira na nga gin-eksplikar han mga batos ni Duterte an an iya mga ginyakan, hin iba-iba la nga pamaagi, nga sugad man gud iton an mga Bisaya, sugad iton it mga taga-Mindano, ngan sugad iton siga, sugad ito iton mayor, sugad iton makabayan ngan sugad daw dapat iton usa ka amay o lider.
Ah, lider – usa nga pahinumdom han diri patas nga atensyon na ginhahatag hiton media para hiton mga nagmamando ngan gusto na hira ginseserbian kun kami, diri la ha Rappler, nagco-cover hin eleksyon. Bisan anhon panghinkamot hit media para mahidangat ha awtoridad an mga kinahanglanon han tawo, para pamatian an ira mga boses, para maenganyo nga magkaurasa, danay diri ini nabubuhat tungod hin magkaduru-dilain nga rason.
Ini natatapos na yana.
Sugad man hit Rappler, amon na bubuliwan an hashtag-slogan na amon gingiginamit tikang pa dida han 2013: #TheLeaderIWant.
An botante an bida yana nga tiaarabot nga 2022 eleksyon. Tungod hini nga panawagan, ginhihingyap namon nga diri isipon hit mga botante nga diri na dapat sukton an administrasyon han ira pagmando han nasod nga waray pulos, waray kasing-kasing ngan mayda korapsyon. Buot namon ipasabot ha kada tagsa nga botante nga an iya butos may pulos.
#WeDecide. Kita iton magbubuot. Amo ini an hashtag nga gagamiton han Rappler hit Lunes, May 10, para hiton pagtikang han amon pagmangno han coverage hiton tiaarabot nga piniliay yana nga May 2022.
“Aton an Pilipinas.” Amo ini an amon panawagan. Ha amon pagbantay hit kampanya ngan eleksyon, kaupod an amon nga katungod nga mga partner ha komunidad nga nagseserbe ha ira kalugaringon nga mulopyo, babawion naton an importante nga pagtagad hiton kinabuhi, an respeto para ha balaud, an paghatag hin kaluoy ha mga nanginginahanglan, an dignidad han mga nagpapakabuhi, ngan an abilidad naton nga matagan hin maupay nga kinabuhi an aton mga pamilya. Manunukot kita tungod nga nagbabayad kita hin buhis. Igsasalikway naton an “parochial mindset” para proteksyonan an kaupayan han tanan. Aton aatohan nga maproteksyonan an soberanya han aton nasod.
#WeDecide: Aton an Pilipinas.
Aangkunon ta ini nga eleksyon, babawion ta ini nga nasod.
Tikangan ta na yana. – Rappler.com
Gin-translate ni Clifford Colibao ngan Jene-Anne Pangue an orihinal nga English version ni Miriam Grace A. Go, #WeDecide: Atin ang Pilipinas – our 2022 battle cry.
Basaha ang iba nga translation:
- Ilocano: #WeDecide: Kukuatayo ti Pilipinas – ti ikkistayo iti dangadang iti 2022
- Pangasinan: #WeDecide: Gawa tayo so Pilipinas – say ikelyaw tayo no 2022
- Bikol: #WeDecide: Satuya An Filipinas – an satuyang pangapodan sa 2022
- Hiligaynon: #WeDecide: Aton ang Pilipinas – aton panawagan sa 2022
- Cebuano: #WeDecide: Atoa ang Pilipinas – ang atong kawsa karong 2022


text:
Kamag-anak Inc. is a series on political dynasty, its issues, and its effect on the 2022 elections.
FATS AND FIGURES
Time to diet na ba? Sayud it mga pag-aram nga nagtitinambukon iton mga political dynasty ha Pilipinas.
An gitatambuki nga political dynasty in nakapadaug hin 25 nga elected position ha ira tagsa-tagsa nga probinsya dida han 2019.
IBA NAMAN
What if, iba naman?
Kada eleksyon, harus parap-reho na la nga ngaran itun atun nahikikita-an ha mga balota.
Pero, paunan-o kun andam ka na ha pagbabag-o?
Pak! You have the power!
Ha tiarabut nga piniliay, ada ha iyu an gahum kun iyu pababay-an nga magpadayun nga mangulo itun political dynasties ha iyu lugar...
…o kun titikangan mo it pagbabago nga deserve gayud naton nga tanan.
The Kamag-anak Inc. series is part of Botopedia - a digital compendium of Philippine national and local politics, elections, and public policy.


text:
Buenavista, Guimaras
An Buenavista usa nga ika-upat nga klase nga bungto ha lalawigan o probinsya han Guimaras ha Katundan nga Kabisay-an nga rehiyon han Kabisay-an ha Pilipinas.
Iton bungto amo an barubarato nga pagsumpay han mga Isla han Panay ngan Negros, kon igkumpara iton pagkuha hin barko nga direkta iton biyahe ngadto-balik hinin duha nga isla.
Sumala han census han tuig 2000, mayda ini populasyon nga 41,717 nga tawo ha 8,373 nga panimalay.
Nahamutangan ngan Pagkadto[igliwat | Igliwat an wikitext]
It Buenavista nahamutangan ha amihanan nga dapit han Isla han Guimaras, ngan usa han lima nga bungto nga kabahin han probinsya han Guimaras. An amihanan ug an kanawayon o amihanan-katundan nga bahin han bungto naatubang ha Isla han Panay ngan an dumagsaan o amihanan-sinirangan nga bahin naagtubang han Isla han Negros. An Estrecho han Iloilo ada ha butnga han bungto ngan han isla han Panay, ngan an Estrecho han Guimaras ada ha butnga hiton bungto ngan han Isla han Negros. An pantalan ni McArthur amo iton pantalan han bungto para han Buenavista ngan parte han San Lorenzo gingagamit hin mga pasahero tikang ha Isla han Panay nga tikadto ha Negros ngan hit tipabalik. Ini nga ruta hin panakayan burubarato nga pagsumpay, imbes nga makuha hin barko nga direkta an biyahe.
An Buenavista mayda terrano nga naglalainlain tikang hin mga patag tubtob kabugkiran. Iton klima igo la ngan mahangin, tungod nga ginsasapitan ini han dagat ha tulo nga direksyon.
Mga Baranggay[igliwat | Igliwat an wikitext]
An Buenavista ginbahin ngadto hin katloan kag unom (36) nga baranggay.
Kaagi[igliwat | Igliwat an wikitext]
An Buenavista amo an gima-iha-i nga bungto ha Guimaras. Gintukod ini dida han 1775, han panahon han Espanyol. Nasiring an mga historiador nga usa nga kapitan-heneral nga Katsila, tungod han mga kiritaon han bungto, ginngaran an bungto nga buena vista (nga ha Winaray nangangahulogan nga "maupay nga lantaw").
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Isumat.com/7:35AM,June 27, 2020
Siyam ka tawo an na-aresto han mga tinubyanan han balaud han pagsulungon nira in usa nga drug den ha Brgy Naungan, Ormoc City alas 4 kakulop han kulop.
An gintibhong nga pwersa han PDEA-Region 8 ngan mga operatiba han Ormoc PNP an nagronda han drug den ngan nagkadadakop hira Sultan Moron, an gin-aalegar nga nagdudumara han drug den; ug an mga “shabu costumer” nga hira Zyrra Abdrin, Mirasol Blanco, Mae Arcayan, Angel Via Urgel, Edgar Lumanta, Benjie Dalanon, Joven Sanoria ngan John Christian Tangual.
Nakumpiskar gihapon han mga otoridad in lima ka sachet hin gintotoohan nga shabu. May kabug-aton ini nga onse gramos ngan nagkakantidad hin 74, 000 pesos. Nakuha gihapon han raiding team in pira nga drug paraphernalia.
Samtang, usa liwat nga High Value Target an nakwelyuhan han mga otoridad ha Brgy Malopalo, Calbayog City ha usa nga buy-bust operation. An suspetsado nga na-aresto in ginkilala nga hi Joseph Thaddeus Labian.
Nakumpiskar tikang kan Labian in pito ka sachet hin droga may balor hin 60,000 pesos.
An mga suspetsado in nakapaslak na yana ha karsel ngan maatubang han kaangayan nga kaso nga igsasalawad kontra ha ira. # (KEVIN SIOSANA)


text:
An Biblia
Gintikangan Ngan Pagin Masasarigan
Nabag-o ba an Mensahe han Biblia?
Tungod kay an Biblia usa nga kadaan nga libro, paonan-o kita makakasiguro nga waray mabag-o an mensahe hito?
Nauyon ba an Syensya ha Biblia?
May sayop ba nga ginhisgotan an Biblia may kalabotan ha syensya?
Kakan-o Iginsurat an mga Asoy Mahitungod kan Jesus?
Kakan-o iginsurat an mga asoy mahitungod kan Jesus?
Pagbasa Ngan Pagsabot han Biblia
Ano an Karuyag Sidngon han “Mata Para ha Mata”?
An balaud ba nga “mata para ha mata” nag-aaghat ha pagbulos basi makarawat an hustisya?
Tagna Ngan Ginsisimbolohan
An mga Tagna ba Mahitungod ha Mesias Nagpapamatuod nga hi Jesus an Mesias?
Posible ba nga diri la usa an Mesias?
Kataposan han Kalibotan
Ano an Tigaman han “Kataposan nga mga Adlaw,” o “Panahon han Katapusan”?
Iginsusumat han Biblia an mga panhitabo o kahimtang antes an kataposan hini nga kalibotan.
Ano an Girra han Armagedon?
An pulong nga Armagedon usa ka beses la nga makikita ha Biblia, pero ito nga girra ginhihisgotan ha bug-os nga Kasuratan.
Bubungkagon ba an Tuna?
Bangin mahipausa ka ha ginsisiring han Biblia.
Ano an Bubuhaton han Ginhadian han Dios?
Hibaroi kon ano an imo malalaoman kon an gobyerno han Dios na an magmando ha tuna.
Kamurayawan ha Tuna—Paonan-o Magkakaada Hito?
Hibaroi an saad han Dios nga magpapahinabo hiya hin kamurayawan ha kalibotan pinaagi han iya Ginhadian.
Mga Tawo, Lugar, Ngan Butang
Kababayin-an ha Biblia—Ano an Aton Mahibabaroan Tikang ha Ira?
Kitaa an kaibahan han pipira nga kababayin-an ha Biblia nga nagpakita hin maopay nga ehemplo ngan han mga kababayin-an nga nagbuhat hin maraot gud.
Hi Maria ba an Iroy han Dios?
An Baraan nga Kasuratan ngan an kasaysayan han Kristianidad naghahatag hin klaro nga baton hini nga katutdoan.
Gin-gamit ba han Dios an Ebolusyon ha Paglarang han Iba-iba nga Klase hin Kinabuhi?
Waray asoy ha Biblia nga nakontra ha ginsisiring han syensya nga ha usa nga klase hin kinabuhi may damu ka lain.
Praktikal nga Bili
An Kwarta ba an Hinungdan han Ngatanan nga Karaotan?
May mga nasiring nga igintututdo han Biblia nga an “salapi amo an gamut han ngatanan nga mga karat-an” pero diri ito tinuod.
Kon May Grabe Ka nga Sakit—Makakabulig ba an Biblia?
Oo! Hibaroi an tulo nga pamaagi nga makakabulig ha imo nga makailob kon may grabe ka nga sakit.


text:
Isumat.com/Hulyo 29, 2021
Iginpatapod han liderato han University of Eastern Philippines (UEP) ha Northern Samar nga mapapatukan han kaangayan nga sirot an hin-o man nga mapapamatud-an nga mayda baratunon han pag suicide hin usa nga estudyante han unibersidad.
Hi Dr. Cherry Ultra, Presidente han UEP, an nagpahayag nga nagtukod na hira hin grupo nga maghihimo hin mahugot nga imbestigasyon basi gumawas an tinood nga mga hinungdan han pagpakamatay hin lalaki nga Criminology Student han eskwelahan.
Igin-aalegar nga an estudyante in duro an kabido nga waray na daw hiya tagi hin konsiderasyon hin duha nga mga maestro bisan kun nanginyupo hiya nga magkaada hiya hin tsansa nga makag-submiter han answers han eksaminasyon.
Subay han mga impormasyon, na-atrasar daw hin pira ka minutos an pag-submit han estudyante tungod han kamakuri han internet signal, ngan ini in waray na igkonsiderar han mga maestro.
Nagpatapod hi Ultra nga magigin patas an imbestigasyon ngan maagi ini han “due process” ngan kun maprobaran nga may kasaypanan an igindadabi nga faculty members, magpapalusad an unibersidad han kaangayan nga sirot.
Igindig-on gihapon han opisyal nga tungod han natatabo nga pandemya, nagpasarig an unibersidad nga hihimoon an ngatanan basi ma-intindihan an sitwasyon han mga estudyante pinaagi han tagline nga “No one shall be left behind.”
Ha luyo nga bahin, nag-esplikar naman an usa nga instructor nga nahidadabi han insidente pinaagi han iya post ha facebook nga nagpapahayag nga naghatag hiya hin instructions ha mga estudyante nga mayda pa tsansa an deri makaka submit han igintalaan nga oras. Iya pa ngani iginsumat nga magkaada pa hin utro nga eksaminasyon an waray makapasar han naha-una nga examination. #


text:
Partido Liberal (Pilipinas)
An Partido Liberal han Pilipinas (Ininglis: Liberal Party of the Philippines, Tinag-alog: Partido Liberal ng Pilipinas) in usa nga liberal nga partido politikal ha Pilipinas, nga iginpatikang nira Presidente han Senado Manuel Roxas, Presidente Pro-Tempore Elpidio Quirino, ngan hadto Senador han Ika-9 nga Distrito Jose Avelino hadto han Enero 19, 1946 tikang ha pagbulag han Liberal nga parte han Partido Nacionalista. Ini an nagdumara nga partido pagkatapos an pagdaog ni Benigno Aquino III nga Presidente han Pilipinas. Yana, an mga Liberal an ada ha oposisyon ha Senado ngan ada ha minorya han Kapulungan hin mga Representante han Pilipinas.
An Partido Liberal an ikaduha nga pinakadaan nga partido pulitikal ha Pilipinas ha basehan hin petsa han pagpatikang, ngan an pinakadaan nga padayon nga aktibo nga partido pulitikal ha Pilipinas. Igindumara an partido hin mga respetado nga mga liberal nga paraghuna ngan makaasenso nga pulitiko sugad kanda Manuel Roxas, Elpidio Quirino, Diosdado Macapagal, Gerry Roxas, Benigno Aquino, Jr., Jovito Salonga, Raul Daza, Florenico B. Abad, Jr., Mar Roxas, ngan Benigno Aquino III.
Katinikangan[igliwat | Igliwat an wikitext]
Tumikang an Partido Liberal hadto han Enero 19, 1946 ni Manuel Roxas, an ikauna nga Presidente han Ikatulo nga Republika han Pilipinas. Iginhimo ini ni Roxas tikan an "Liberal nga parte" han Partido Nacionalista. Duha pa nga mga Presidente han Pilipinas an ginpili tikang ha LP: hira Elpidio Quirino ngan Diosdado Macapagal. Duha pa nga iba nga mga presidente an ginpili tikang ha LP, nga mga daan nga mga miyembro nga bumalyo ha mga Nacionalista: hira Ramon Magsaysay ngan Ferdinand Marcos.
Han mga adlaw nga lumabay antis an pagdeklara han batas militar, nakit-an ni Marcos nga magiging hadlang an iya daan nga partido para an iya ungara hin diktadurya. Ha pagdumara nira Ninoy Aquino, Gerry Roxas, ngan Jovito Salonga, sasamukon han LP an magiging-diktador ha mga isyu sugad han mga katungod pantawo ngan an pag-undang han mga katalwasan. Waray napamingaw an LP han deklarasyon han batas militar ni Marcos, ngan nagpadayon an partido nga kuntrahon an diktadurya. Damo nga mga lider ngan mga miyembro han partido an gin-usig ngan ginpatay hadto nga panahon.
Ha yana nga kapanuhan, importante an LP ha pag-undang hit labaw hin usa ka-siglo nga presensiya han militar han Estados Unidos ha kampanya hini ha Senado han 1991 nga ibasura an bag-o nga Sabot han RP-US para mga base-militar, pero amo ini an naging rason han pagpirdi han partido ha piniliay han 1992. Bisan an kapirdi, nagpakita hin kusog an partido ha pagkontra han pangungurakot han gobyerno ni Joseph Estrada ha aktibo nga pagsuporta han Resign-Impeach-Oust nga mga inisyatibo nga nagpadayon ha People Power II.
Han 2006 naging importante an Lakas-CMD, an daan nga nagdumara nga partido ni Presidente Gloria Macapagal-Arroyo, ha "pagsabotahe" han Partido Liberal ha pamaagi han pagpatanggal han liderato ni Sen. Franklin Drilon ha usa nga pagkatitirok ha Manila Hotel. Ha saad han Lakas, iginpili han mga miyembro han LP nga nasuporta han pangobyernuhan ni Arroyo hi Lito Atienza nga presidente han partido, nga nagpadayon ha pagburublag han partido ngan krisis ha liderato. Ginproklamar han Korte Suprema hi Drilon nga tuod nga presidente han partido paglabay han pipira nga adlaw, nga nagbilin han pagbulag han mga miyembro ni Atienza.
Nagkamay-ada hin bag-o nga impluwensiya an Partido Liberal han 2010 han ginpili hi Senador Benigno Aquino III nga kandidato para presidente, an anak ni hadto-Presidente Corazon Aquino, pagkatapos an iya pagkamatay nga nagpadayon ha dako nga pagpakita hin kaluoy para ha pamilya Aquino. Bisan ginpili na nga daan han partido hi Sen. Manuel "Mar" Roxas nga kumandidato para presidente para ha 2010 nga piniliay, dumalagan nala para bise presidente hi Roxas para makadalagan hi Aquino. Ha lumabay nga kampanya, nakakuha hin mga bago nga miyembro an partido tikang ha Lakas Kampi CMD para maging an pinakadako nga partido ha minoriya han Kongreso.
Ideolohiya[igliwat | Igliwat an wikitext]
Aada ha "third way" o an kabutngaan han pulitikal nga spektro an Partido Liberal. Ginpipili hini nga humirayo tikang ha mga radikal nga posisyon han wala ngan tuo han spektro.
Mga Opisyales[igliwat | Igliwat an wikitext]
- Titular Head: Bise-Presidente Maria Leonor G. Robredo (Camarines Sur, 2016-yana)
- Daan nga Chairman: Daan nga Presidente Benigno Aquino III (Tarlac, 2016-yana)
- Chairman: Senador Franklin Drilon (Iloilo, 2011-yana)
- Bise Chairman: Representante Feliciano Belmonte, Jr. (Syudad han Quezon, 2011-yana)
- Presidente: Senador Francis Pangilinan (Syudad han Quezon, 2016-yana)
- Bise Presidente para Polisiya: Representante Henedina R. Abad (Batanes, 2011-yana)
- Tesorero: Gobernador Alfonso Umali, Jr. (Oriental Mindoro, 2011-yana)
- Secretary-General: Representante Josephine Ramirez-Sato (Occidental Mindoro, 2015-yana)
Mga Presidente[igliwat | Igliwat an wikitext]
Mga kilala nga miyembro[igliwat | Igliwat an wikitext]
Napili nga Presidente han Pilipinas[igliwat | Igliwat an wikitext]
- Manuel Roxas (Ika-5 nga Presidente han Pilipinas; usa han mga nagpatikang)
- Elpidio Quirino (Ika-6 nga Presidente han Pilipinas)
- Diosdado Macapagal (Ika-9 nga Presidente han Pilipinas)
- Ferdinand Marcos (Ika-10 nga Presidente han Pilipinas) - Dumaog hi Marcos hadto han 1965 nga Nacionalista, an partido nga gin-apian ni Marcos pagkatapos nga waray niya madaugan an nominasyon han LP
- Benigno Aquino III (Ika-15 nga Presidente han Pilipinas)
Iba nga mga miyembro[igliwat | Igliwat an wikitext]
- Gerardo Roxas, Sr. (Senador; Nagdumara han Partido Liberal han diktadurya ni Marcos)
- Macario Peralta, Jr. (Bayani han Ikaduha nga Pankalibutan nga Giyera, Heneral han Kasundalohan han Pilipinas, Senador han Pilipinas, Sekretarya han Nasudnon nga Depensa)
- Cesar Climaco (Mayor han Syudad han Zamboanga, kontra han Batas Militar)
- Benigno Aquino, Jr. (Senador han Pilipinas)
- Eva Estrada-Kalaw (Senador han Pilipinas)
- Eddie Ilarde (Senador han Pilipinas)
- Ramon Mitra, Jr. (Ika-16 nga Ispiker han Kapulungan hin mga Representante han Pilipinas)
- Narciso Ramos (Sekretarya han Pangawas nga Sumpayan; usa han mga nagpatikang)
- Ramon Bagatsing (Pinakamaiha nga nalingkod nga Mayor han Syudad han Manila)
- Emmanuel Pelaez (Bise-Presidente han Pilipinas, Sekretarya han Pangawas nga Sumpayan; Ambasador han Pilipinas ha Estados Unidos han Amerika, Senador han Pilipinas)
- Jovito Salonga (Daan nga Presidente han Senado han Pilipinas)
- Manuel Roxas II (Daan nga Sekretarya han Interyor ngan Lokal nga Pangobyernuhan)
- Feliciano Belmonte, Jr. (Daan nga Ispiker han Kapulungan han mga Representante han Pilipinas)
- Jesse Robredo (Daan nga Mayor han Syudad han Naga ngan daan nga Sekretarya han Interyor ngan Lokal nga Pangobyernuhan)
- Leni Robredo (Ika-14 nga Bise Presidente han Pilipinas, daan nga Representante han Camarines Sur, asawa ni Jesse Robredo)
Mga Partido nga Ka-alyado han Partido Liberal[igliwat | Igliwat an wikitext]
- Kapayapaan, Kaunlaran, at Katarungan - Manila
- Kilusang Diwa ng Taguig - Syudad han Taguig
- Uswag Tagum - Davao del Norte
- Ugyon - Iloilo
- Akbayan Citizen's Action Party - Party-list
Mga kasarigan[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- Opisyal nga websayt Archived 2013-10-01 at the Wayback Machine.


text:
Joseph Serchuk
Hi Joseph Serchuk (1919 - Nobyembre 6, 1993) amo an nanguna han Hudeo nga grupo ha Lublin ha Polonya ha panahon han Ikaduha nga Gyera Pankalibotan. Katapos han panggubat, nagsaksi hiya dida han paghukom han mga Nazi ngan nakakauha hiya hin ispisyal nga pagkilala tikang han estado han Israel.
Kaagi han kinabuhi[igliwat | Igliwat an wikitext]
Katapos han kamatay han iya mga kag-anak ngan iba pa nga api han iya pamilya namatay ha ghetto han 1941, gindara hi Joseph ngan an iya bugto nga hi David ngadto han Sobibor nga kampo hin pagpuo. Katapos hin usa ka adlaw dida han kampo, kinmalagiw hiya ngan han iya bugto ngadto hin harani nga kagurangan ngan upod hin iba nga mga nangalagiw, nagtukod hiya han sentro han partisano nga grupo. Dida han gyera, an grupo nga pinamunoan hin mga Hudeo nga nangalagiw tikang hin mga ghetto nga nagkakadadakop ha harani ngan tikang ha Sobibor. Upod gihapon an grupo an paragsurat nga hi Dov Freiberg.
Katapos han gyera, inmapi hi Joseph han pamiling hin mga nangangalagiw nga mga Nazi nga mga kriminal ha gyera ha Europa, ngan nag-alagad gihapon hiya komo testigo dida han mga Paghukom ha Nuremberg. Katapos, binmalik h iya ha Polonya ngan nag-aplikar para maka-emigrar ngadto ha Israel, kundi waray hiya tugota.
Han 1950 nakakuha hiya hin pasaporte ngan kinmadto hiya ha Israel. Dayon ha iya pag-ulpot ha Israel gindraft hiya nga sundalo dida han army. Katapos han iya serbisyo, nag-asawa hiya, ngan nag-ukoy ha Yad Eliyahu ha Tel Aviv ngan nag-entrar hiya ha negosyo, industriya ngan paghimo hin lugaring nga negosyo.
Ha paglabay han katuigan, binmalik hi Serchuk ngadto ha Europa hin pira ka beses basi magtestigo dida han mga paghukom han mga Nazi nga mga kriminal ha gyera. Dida hin usa nga sugad nga paghukom, an paghukom kan Oberscharführer Hugo Raschendorfer, hiya la an testigo han nagporsegir. Katapos han nabilnga hin sala ni Raschendorfer ngan han pagsirot ha iya hin pagkapriso ha panginabuhi, hi Serchuk gintagaan hin ispisyal nga premyo tikang han Departamento hin Pag-imbestiga hin Nazi nga Krimen han Polisiya han Israel.
Han 1967 gintagaan hiya han Israeli nga Primer Ministro nga hi Levi Eshkol, han Medalya han mga Nangaway Patok han mga Nazi, ngan han 1968 nakakarawat gihapon hiya han Medalya han mga Nangaway para han Estado.
Nakita niya an pagtukod ngan pagpakusog han IDF ngan han Estado han Israel ngan han birthrate han mga Hudeo nga iya pagbulus patok han mga Nazi nga namatay han iya pamilya.
Namatay hi Serchuk han 1993 ha Tel Aviv ha edad nga 74. Siyam an iya mga anak ngan labaw hin usa ka gatos an iya mga apo ngan mga apo ha tuhod.
Kitaa gihapon[igliwat | Igliwat an wikitext]
- Dov Freiberg, upang mabuhay Sobibor, New York, 2007.
- Mark Paul: Polish-Jewish Relations in Wartime Northeastern Poland and the Aftermath Archived 2011-09-15 at the Wayback Machine. PEFINA Press, Toronto 2008


text:
Baracoa
An Baracoa nga tinatawag liwat nga Ciudad Primada (o Syudad nga Pansyahan), mabiblingan ha lalawigan han Guantánamo han (Cuba).
An prinsipal nga mga produkto han rehiyon amo an saging, lubí ngan cacao.
Gintukod an syudad dida han 1511 ha ngaran nga Nuestra Señora de la Asunción de Baracoa. Gintukod ini han conquistador Espanyol nga hi Diego Velázquez de Cuéllar nga ha diri maiha nga panahon nakakuha han titulo nga Adelantado. An Baracoa amo an pinakamaiha na nga gin-ukyan han mga Espanyol dida han Isla han Cuba katapos han ira pag-ulpot ngan tungod hini amo nga gin-agnayan an Baracoa nga Ciudad Primada. Han 1518 nakakuha ini han pagtawag nga nga ciudad. Amo ini an syahan nga kapital ngan an syahan nga obispado o nagkaaada hin obispo nga syudad han Isla.


text:
TACLOBAN CITY – Bumalik utro an mga kapulisan han Tacloban PNP ha Leyte National High School para mag-imbistiga han pagkamatay han TLE teacher nga hi Romela Abrantes Segador pero kasangkulop han alas 3:00 durante han ira pag-inspeksyon ha classroom han maistra, nakit-an nira an suspected suicide note ha basurahan han mao nga classroom.
An nakasurat ha nakakurumos nga papel in “Hi brad lab-lab ko, mahal ko arnel, dodong, ajaw na kaguol ko. Ako ni desisyon wa moy sa ani. Sorry kung pasaway kaayo ko.”
Ha interview han RMN kan PSInsp. Edwin Canamaque, Tacloban PNP station 2 commander, igpapadara nira ini nga suspected suicidal note ha PNP Crime Laboratory para han masusi nga eksaminasyon ngan ira igkokompara an handwritten han maistra ngadto ha nakasurat ha papel.
“Amon na ini ginsubmit ha crime lab for question document examination, nagkakakuan [ginkikita] namon didto han iya lesson plan for comparison kun talaga ini nga iya handwritten magparehas ba o diri.”
Ha obserbasyon ni PSInsp. Canamaque han mao nga suspected suicide note ngan an handwritten hini nga maistra ha iya lesson plan in baga magka-pareho.
Kompirmado liwat han mga otoridad nga mayada man gud uyab nga Arnel hi teacher Romela nga basi han suspected suicide note, naka-address ha iya an surat.


text:
Astor Piazzolla
Hi Astor Pantaleón Piazzolla (ika-11 han Marso 1921–ika-4 han Hulyo 1992) amo in Argentino nga kompositor hin tanggo ngan paragtunog hin bandoneón. An iya oeuvre nagrebolusyonar han tradisyonal o nahig-araan nga tanggo ngadto hin bag-o nga estilo nga gintawag nga nuevo tango (bag-o nga tanggo), nga naglakip hin mga elemento tikang han jazz ngan klasikal nga musika. Usa hiya nga makarit nga bandoneonista, ngan agsob hiya magpasundayag han iya kalugaringon nga mga kinumposo upod hin dirudilain nga mga ensemble.


text:
Gasan, Marinduque
An Gasan usa nga ika-upat nga klase nga bungto ha lalawigan han Marinduque ha Pilipinas. Sumala han census han tuig 2000, mayda ini populasyon nga 29,799 ka tawo ha 5,943 nga mga panimalay. An bungto ginsasapitan han kapital han lalawigan nga amo an bungto han Boac, ha amihanan ngan han Buenavista ha timugan o salatan-sidlangan ngan han Estrecho Tablas ha salatan ngan katundan. Amo ini an ikaduha nga pinakama-iha nga bungto ha Marinduque, sundo han Boac. An mga nangungukoy ha Gasan tinatawag nga mga Gaseño.
An Mga Isla han Tres Reyes nga harani han labnasan han Marinduque nahailarom han yakanbalaod han Gasan, ha ilarom han yakanbalaod han Barangay Pinggan hini nga bungto.
Mga baranggay[igliwat | Igliwat an wikitext]
An Gasan ginbahin ngadto hin karuhaan kag lima (25) nga mga baranggay.
Mga sumpay ha gawas[igliwat | Igliwat an wikitext]
- Opisyal nga websayt han Bungto han Gasan[dead link]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Salvador Benedicto
An Salvador Benedicto usa nga ika-lima nga klase nga bungto ha lalawigan o probinsya han Negros Occidental ha Katundan nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 17,259 nga tawo ha 3,456 nga panimalay.
Mga BaranggayIgliwat
An Salvador Benedicto ginbahin ngadto hin pito (7) nga baranggay.
- Bago (Lalung)
- Bagong Silang (Marcelo)
- Bunga
- Igmaya-an
- Kumaliskis
- Pandanon
- Pinowayan (Prosperidad)
Mga Sumpay ha GawasIgliwat
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Boro nga diri organisado, Alaska
An Boro nga diri organisado in kabahin han estado han Alaska han Estados Unidos nga diri lakip ha bisan diin han iya 18 nga organisado nga mga boro. Ini in naglalakip hin labaw katunga han kanan Alaska lugar, 323,440 kwadrado nga milyas (837,700 km2), uska lugar nga mas dako kaysa ha bisan hain ha iba nga estado han Estados Unidos. Sumala han senso han 2000, ini in may-ada populasyon nga 81,803, 13% han populasyon han estado.
Naiiba ha Estados Unidos, iton Alaska in diri bug-os nga nababahin ha organisado ha kapatas nga condado. para makabulig han pagkuha hin senso ha dako nga diri organisado nga lugar, an United States Census Bureau, nga bulig han estado, in ginbahin an Boro nga diri organisado ngadto ha 11 lugar pansenso tikang han 1970 senso han Estados Unidos. An lista yana han lugar pansenso in nasunod:


text:
Laoag
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Laoag(ha Inintsek: 老沃 Pinyin: Lǎowò) usa nga ikaduha nga klase nga syudad ha lalawigan han Ilocos Norte, Pilipinas. Amo ini an kapital nga syudad han Ilocos Norte, ngan sentro han politika, komersyo, ngan industriya han lalawigan. An mga bungto han San Nicolas, Paoay, Sarrat, Vintar, ngan Bacarra amo an naghihimo han mga katubtuban hini. An mga pagtikang nga bungtod han Cordillera nga Butnga nga kabugkiran ha sidlangan, ngan an Dagat Tsina Salatan ha katundan amo an mga pisikal nga katubtuban han lalawigan.
Sumala han census han tuig 2000, mayda ini populasyon nga 94,466 ka tawo ha 19,751 nga mga panimalay.
Mga Baranggay[igliwat | Igliwat an wikitext]
An Syudad han Laoag ginbahin ngadto hin kawaloan (80) nga mga baranggay.
Mga Sumpay ha Gawas[igliwat | Igliwat an wikitext]
- Opisyal nga Websayt han Syudad han Laoag
- Mga Litrato han Syudad han Laoag
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Arkansas
An Arkansas (/ˈɑːrkənsɔː/ AR-kən-saw)[6] usa nga estado nga nahamutang ha salatan nga rehiyon han Estados Unidos. An ngaran hini usa nga Inalgonquian nga ngaran han Quapaw nga Indyo. An Arkansas nagsasaro hin mga pag-ultan hin unon mga mga estado (palibot tipatuo: Amihanan:Missouri; Sinirangan: Tennessee, Mississippi; Salatan: Louisiana; Habagatan: Texas; Katundan: Oklahoma), ngan an sinirangan nga linya hini kaurugan nga nasunod han Salog Mississippi. An dirudilain nga heyograpiya hini naglalakip tikang han mga kabugkiran nga mga rehiyon han mga Ozark ngan han Mga Bukid han Ouachita, nga amo an Sulod nga mga Higtaas-nga-Tuna han Estados Unidos (U.S. Interior Highlands), ngadto han sinirangan nga mga ubos-nga-tuna ha daplin han Salog Mississippi. An ulohan ngan an syudad nga gidamo-i hin tawo amo an Little Rock, nga nahamutang ha butnga nga dapit han estado.
Toponimo[igliwat | Igliwat an wikitext]
An ngaran nga "Arkansas" tikang han amo gihapon nga gintikangan para han Estado han Franklin. An Franklin nga tribo han mga Lumad nga Amerikano mga hagrani nga nahadugtong han mga Sioux nga mga tribo han Dagko nga mga Kapatagan. An pulong nga "Arkansas" ngahaw usa nga Frinanses nga pagluwas ("Arcansas") hin Quapaw (usa nga may pagkadugtong nga "Kaw" nga tribo) nga pulong "akakaze" nga nangangahulogan "tuna han ubos-han-salog nga mga tawo" o an Sioux nga pulong "Akakaze" nga nangangahulogan "katawhan han salatan nga hangin". An pagluwas han Arkansas ginhimo nga opisyal hin buhat han lehislatura han estado dida han 1881, katapos hin pagkadebate han duha nga mga Senador han Estados Unidos nga tikang ha Arkansas. An usa karuyag nga igluwas an ngaran nga /ɑːrˈkænzəs/ ar-kan-zəs ngan an usa liwat karuyag han pagluwas nga /ˈɑːrkənsɔː/ AR-kən-saw.[7]
Han 2007, an lehislatura han estado nagdeklara hin opisyal nga an possessive nga forma han ngaran han estado ha Ininglis nga Arkansas's.[8]
Mga tigaman[igliwat | Igliwat an wikitext]
- ↑ 1.0 1.1 Elevation adjusted to North American Vertical Datum of 1988.
- ↑ The Geographic Names Index System (GNIS) of the United States Geological Survey (USGS) indicates that the official name of this feature is Magazine Mountain, not "Mount Magazine". Although not a hard and fast rule, generally "Mount X" is used for a peak and "X Mountain" is more frequently used for ridges, which better describes this feature. Magazine Mountain appears in the GNIS as a ridge,[3] with Signal Hill identified as its summit.[4] "Mount Magazine" is the name used by the Arkansas Department of Parks and Tourism, which follows what the locals have used since the area was first settled.
Mga kasarigan[igliwat | Igliwat an wikitext]
- ↑ "Mag". NGS data sheet. U.S. National Geodetic Survey. http://www.ngs.noaa.gov/cgi-bin/ds_mark.prl?PidBox=FG1888. Ginkuhà October 20, 2011.
- ↑ 2.0 2.1 "Elevations and Distances in the United States". United States Geological Survey. 2001. Ginhipos tikang han orihinal han Oktubre 15, 2011. Ginkuhà Oktubre 21, 2011.
- ↑ "Magazine Mountain". Geographic Names Information System. United States Geological Survey. Ginkuhà January 2, 2013.
- ↑ "Signal Hill". Geographic Names Information System. United States Geological Survey. Ginkuhà January 2, 2013.
- ↑ Blevins 2009, p. 2.
- ↑ Jones, Daniel. (1997) English Pronouncing Dictionary, 15th ed. Cambridge University Press. ISBN 0-521-45272-4
- ↑ An ngaran nga Arkansas ginluwas ngan ginsurat ha magkadirudilain nga mga pamaagi. An rehiyon gin-organisa nga Teritoryo han Arkansaw han Hulyo 4, 1819, kundi an teritoryo ginpa-api han Union komo Estado han Arkansas dida han Hunyo 15, 1836. An ngaran ha kaagi /ˈɑːrkənsɔːˌ
ærˈkænzəs/, ngan pipira pa nga mga pagkadirudilain. Han 1881, an Arkansas nga Katitirok hin Kasahiran nagpasasa han nasunod nga kadungan nga resolusyon, nga yana Arkansas Code 1-4-105 (official text):
Whereas, confusion of practice has arisen in the pronunciation of the name of our state and it is deemed important that the true pronunciation sould be determined for use in oral official proceedings.
And, whereas, the matter has been thoroughly investigated by the State Historical Society and the Eclectic Society of Little Rock, which have agreed upon the correct pronunciation as derived from history, and the early usage of the American immigrants.
Be it therefore resolved by both houses of the General Assembly, that the only true pronunciation of the name of the state, in the opinion of this body, is that received by the French from the native Indians and committed to writing in the French word representing the sound. It should be pronounced in three (3) syllables, with the final "s" silent, the "a" in each syllable with the Italian sound, and the accent on the first and last syllables. The pronunciation with the accent on the second syllable with the sound of "a" in "man" and the sounding of the terminal "s" is an innovation to be discouraged.
Ini puyde ig-Binisaya nga Winaray hin sugad ha ubos:
Nga diin, may pagkalipong hin pagbuhat nagkaada ha pagluwas han ngaran han aton estado ngan masisiring nga importante nga an tinuod nga pagluwas angay masabtan para ha paggamit ha opisyal nga mga pagyakan nga mga pamuhatan.
Ngan, diin, an butang gin-imbestiga hin hingpit han Sosyudad hin Kaagi han Estado ngan han Sosyudad Eklektiko han Little Rock, nga nagkasabot han sakto nga pagluwas tikang ha kaagi, ngan han syahan nga paggamit han mga Amerikano nga mga inmigrante.
Igpahayag, han duha nga mga balayan han Katitirok nga Kasahiran, nga an amo gud la nga pagluwas han ngaran han estado, ha paghunahuna hini nga lawas, amo an nakuha han Franses tikang han tuminongnong nga mga Indyo ngan ginsurat ha Frinanses nga pulong nga narepresenta han tunog. Igluluwas ini hin tulo (3) nga laton, nga an kataposan nga "s" waray tingog, an "a" ha tagsa laton han Initalyano nga tunog, ngan an kusog nga pagluwas dida han syahan ngan kataposan nga mga laton. An pagluwas nga diin an kusog hin pagluwas dida han ikaduha nga laton nga an tunog han "a" sugad han "man" ngan an pagpatunog han kataposan nga "s" usa nga pagbabag-o nga angay diri tagaan hin pag-aghat.
An mga bungtohanon han Estado han Kansas agsob nga naluwas han Arkansas River (Salog Arkansas) nga /ærˈkænzəs
ˈrɪvər/, hin usa na pamaagi nga sugad han pagluwas han ngaran han ira estado.
- ↑ Gambrell, John. "Senate gives support to possessive form of Arkansas." Archived 2012-04-27 at the Wayback Machine. Arkansas Democrat Gazette, Marso 13, 2007.


text:
Isumat.com/8:45AM, July 25, 2020
Patay an usa nga anay kaapi han PNP han pusilon hiya hin waray pa hikilal-I nga suspetsado kanina han alas 6:45 han aga ha Maharlika Highway, Brgy Abucay, Tacloban City, atubangan han Our Lady of Guadalupe Church.
Subay han inisyal nga impormasyon nga nahikay han Isumat.com, an biktima in ginkilala nga hi Francisco Homeres Jr, may igo nga pangidaron ngan residente han nasabi nga lugar.
Hi Homeres in retirado nga PNP Personnel ug an iya katapusan nga destino in ha CIDG.
Iginmalatumat han mga testigos nga mayda umagi nga van dida han lugar ngan ginpusil hin pira ka beses an biktima ug naigo ini ha ulo.
Dida han pahayag ni Brgy Captain Ricardo Benitez, iya pa iginkasugat an biktima samtang nagdya-jogging ini kanina han aga. An biktima in mapalit unta hin pagkaon dida han carenderia ha ligid han highway han pusilon hiya han suspetsado nga kadagmitan kumalagiw sakay han van.
Nagpahayag pa hi Benitez nga waray niya nasasabutan nga kaaway o iginkabalingkutay ni Homeres dida han ira barangay.
Iginpapadayon pa han mga otoridad an imbestigasyon han nasabi nga krimen. # (w/ reports from Noel Sianosa and Leo Lledo)


text:
PAKIANA 10
Ano an Saad han Biblia Para ha Tidaraon?
“An magtadong magtatag-iya han tuna, ngan maukoy hira dida ha waray kataposan.”
“An tuna nagpapabilin ha waray kataposan.”
“Iya lalamuyon an kamatayon ha kadayonan, ngan papahiron ni Jehova nga Soberano nga Ginoo an mga luha ha ngatanan nga nawong.”
“Hito nga panahon mapupukrat an mga mata han mga buta, ngan maaabrihan an mga talinga han mga bungol. Hito nga panahon an piay malukso pariho han bugsok, ngan an dila han ngula masinggit tungod ha kalipay. Kay an katubigan mabugwak ha kamingawan, ngan magkakaada mga sapa ha disyerto nga kapatagan.”
“Papahiron niya an ngatanan nga luha ha ira mga mata, ngan mawawara na an kamatayon, pati an kabidoan, pagtangis, ngan kasakit. An daan nga mga butang naglabay na.”
“Magtutukod hira hin mga balay ngan maukoy dida hito, ngan magtatanom hira hin mga urubasan ngan makaon han mga bunga hito. Diri hira magtutukod nga iba an maukoy, ngan diri hira magtatanom nga iba an makaon. Kay an mga adlaw han akon katawohan magigin pariho han mga adlaw han usa nga kahoy, ngan an akon mga pinili bug-os nga magpapahimulos han buhat han ira mga kamot.”


text:
Baliuag
An Baliuag (nga puyde liwat igsurat nga "Baliwag" ) usa nga syahan nga klase nga bungto ha lalawigan han Bulacan, Pilipinas. Sumala han census han tuig 2000, mayda ini populasyon nga 119,675 ka tawo ha 25,050 nga mga panimalay.
Mga baranggay[igliwat | Igliwat an wikitext]
An Baliuag ginbahin ngadto hin karuhaan kag pito (27) nga mga baranggay.
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- Mga Ritrato han simbahan parokya han San Agustin ha Baliuag


text:
A5
An Ngaran han Dios ha Kristiano Griego nga Kasuratan
Ginkakarawat han mga eskolar ha Biblia nga an personal nga ngaran han Dios, nga ginrirepresentaran han Tetragrammaton (יהוה), mababasa hin haros 7,000 ka beses ha orihinal nga manuskrito han Hebreo nga Kasuratan. Kondi damu an natoo nga diri ito makikita ha orihinal nga manuskrito han Kristiano Griego nga Kasuratan. Tungod hito, kadam-an han moderno nga mga Biblia an diri nagamit han ngaran nga Jehova kon naghuhubad han gintatawag nga Bag-o nga Tugon. Bisan ha paghubad han mga teksto nga ginkotar tikang ha Hebreo nga Kasuratan diin mababasa an Tetragrammaton, ginagamit han kadam-an nga parahubad an “Ginoo” imbes nga an personal nga ngaran han Dios.
Waray sunda han Bag-o nga Kalibotan nga Hubad han Baraan nga Kasuratan ito nga komon nga ginbubuhat. Gin-gamit hini an ngaran nga Jehova hin 237 ka beses ha Kristiano Griego nga Kasuratan. Han nagdidesisyon an mga parahubad nga buhaton ini, ginkonsiderar nira an duha nga importante nga butang: (1) Diri na orihinal an Griego nga mga manuskrito nga makukuha yana. Ha yinukot nga kopya nga naeksister yana, an kadam-an hito ginhimo paglabay hin diri maminos 200 ka tuig tikang han iginsurat an orihinal nga mga manuskrito. (2) Hito nga panahon, ginsaliwnan han mga nagkukopya han mga manuskrito an Tetragrammaton hin Kyʹri·os, an Griego nga pulong para ha “Ginoo,” o kon diri man, nagkopya hira ha mga manuskrito diin ginsaliwnan na an Tetragrammaton.
Kombinsido an New World Bible Translation Committee nga may marig-on gud nga ebidensya nga an Tetragrammaton mababasa ha orihinal nga Griego nga mga manuskrito. Iginbasar an desisyon ha masunod nga ebidensya:
Mababasa an Tetragrammaton ha mga kopya han Hebreo nga Kasuratan nga gin-gamit ha panahon ni Jesus ngan han iya mga apostol. Han naglabay, may pipira nga diri nauyon hito. Pero yana nga may mga kopya han Hebreo nga Kasuratan nga tikang pa han siyahan nga siglo nga nadiskobrehan hirani ha Qumran, napamatud-an gud nga tinuod ito.
Ha panahon ni Jesus ngan han iya mga apostol, mababasa liwat an Tetragrammaton ha Griego nga mga hubad han Hebreo nga Kasuratan. Ha sulod hin mga siglo, ginhunahuna han mga eskolar nga an Tetragrammaton diri makikita ha mga manuskrito han Griego nga Septuagint nga hubad han Hebreo nga Kasuratan. Katapos, ha kabutngaan han ika-20 ka siglo, gin-adman han mga eskolar an pipira nga daan na hinduro nga mga bahin han Griego nga Septuagint nga bersyon nga tikang pa ha panahon ni Jesus. Makikita hito nga mga bahin an personal nga ngaran han Dios, nga iginsurat ha Hebreo nga mga letra. Salit ha panahon ni Jesus, makikita an ngaran han Dios ha mga kopya han Kasuratan ha Griego nga yinaknan. Kondi han ikaupat ka siglo C.E., an nangunguna nga mga manuskrito han Griego nga Septuagint, sugad han Codex Vaticanus ngan Codex Sinaiticus, waray na mag-unabi han ngaran han Dios ha mga libro tikang ha Genesis tubtob Malakias (diin makikita ito nga ngaran ha nahiuna nga mga manuskrito). Salit diri urusahon nga ha mga manuskrito nga gintipigan tikang hito nga panahon, an ngaran han Dios diri makikita ha gintatawag nga Bag-o nga Tugon, o Griego nga Kasuratan nga bahin han Biblia.
Hi Jesus klaro nga nagsiring: “Kinanhi ako ha ngaran han akon Amay.” Ginpabug-atan liwat niya nga an iya mga buruhaton ginbuhat niya ha ‘ngaran han iya Amay’
Mababasa mismo ha Kristiano Griego nga Kasuratan an agsob nga pag-unabi ni Jesus han ngaran han Dios ngan pagpakilala hito ha iba. (Juan 17:6, 11, 12, 26) Hi Jesus klaro nga nagsiring: “Kinanhi ako ha ngaran han akon Amay.” Ginpabug-atan liwat niya nga an iya mga buruhaton ginbuhat niya ha ‘ngaran han iya Amay.’—Juan 5:43; 10:25.
Tungod kay an Kristiano Griego nga Kasuratan gin-giyahan han Dios nga idugang ha sagrado nga Hebreo nga Kasuratan, an tigda nga kawara han ngaran ni Jehova dida hito diri makatadunganon. Han mga kabutngaan han siyahan nga siglo C.E., an disipulo nga hi Santiago nagsiring ha mga tigurang ha Jerusalem: “Iginsumat hin bug-os ni Symeon kon paonan-o an Dios naghatag hin atensyon ha mga nasud ha siyahan nga higayon basi magkuha ha ira hin katawohan nga magdadara han iya ngaran.” (Buhat 15:14) Diri magigin makatadunganon nga igyakan ito ni Santiago kon waray bisan hin-o nga maaram o nagamit han ngaran han Dios ha siyahan nga siglo.
An ginpahalipot nga porma han ngaran han Dios makikita ha Kristiano Griego nga Kasuratan. Ha Pahayag 19:1, 3, 4, 6, an ngaran han Dios igin-upod ha pulong nga “Hallelujah.” Tikang ini ha Hebreo nga termino nga literal nga nangangahulogan nga “Dayawa hi Jah.” An “Jah” amo an ginpahalipot nga porma han ngaran nga Jehova. Damu nga ngaran ha Kristiano Griego nga Kasuratan an ginkuha tikang ha ngaran han Dios. Ngani, an mga reperensya nasiring nga an ngaran mismo ni Jesus nangangahulogan nga “Hi Jehova an Katalwasan.”
An kadaan nga mga sinurat han mga Judio nagpapakita nga gin-gamit han Judio nga mga Kristiano an ngaran han Dios ha ira mga sinurat. An Tosefta, usa nga sinurat nga koleksyon han yinakan nga mga balaud nga nakompleto han mga 300 C.E., nagsiring mahitungod ha mga sinurat han mga Kristiano nga ginsunog durante han Sabbath: “Ginsusunog nira an mga libro han mga Ebanghelista ngan an mga libro han minim [ginhunahuna nga an Judio nga mga Kristiano]. Gintutugotan hira nga sunugon ito nga mga libro kon makita nira ito, pati na an mga bahin nga may-ada han Ngaran han Dios.” Ginkotar liwat hito nga reperensya hi Rabbi Yosé nga taga-Galilea, nga nabuhi ha tinikangan han ikaduha ka siglo C.E., nga nasiring nga ha iba nga mga adlaw han semana, “gintatanggal han usa nga tawo an mga bahin hito [nagtutudlok ha mga sinurat han mga Kristiano] nga may-ada han Ngaran han Dios ngan gintatago ito, ngan an iba hito ginsusunog.”
An pipira nga eskolar ha Biblia nasiring nga posible gud nga an ngaran han Dios makikita ha mga teksto ha Kristiano Griego nga Kasuratan nga ginkotar tikang ha Hebreo nga Kasuratan. Ilarom han ulohan nga “Tetragrammaton in the New Testament,” an The Anchor Bible Dictionary nasiring: “May pipira nga ebidensya nga an Tetragrammaton, an Ngaran han Dios, nga Yahweh, makikita ha pipira o ha ngatanan nga teksto ha B[ag-o] nga T[ugon] nga ginkotar tikang ha D[aan] nga T[ugon] han siyahan nga iginsurat an mga manuskrito han BT.” An eskolar nga hi George Howard nasiring: “Tungod kay an Tetragram nakasurat pa gihapon ha mga kopya han Griego nga Biblia [an Septuagint] nga gin-gamit han siyahan-siglo nga mga Kristiano, makatadunganon la toohan nga kon an mga parasurat han B[ag-o] nga T[ugon] nagkukotar han Kasuratan, an Tetragram gintitipigan nira ha teksto han Biblia.”
Gin-gamit han kilala nga mga parahubad han Biblia an ngaran han Dios ha Kristiano Griego nga Kasuratan. Ginbuhat ini han pipira hito nga mga parahubad maiha na antes pa ipublikar an New World Translation. Ini an pipira hito nga mga parahubad ngan an ira mga hubad: A Literal Translation of the New Testament . . . From the Text of the Vatican Manuscript, ni Herman Heinfetter (1863); The Emphatic Diaglott, ni Benjamin Wilson (1864); The Epistles of Paul in Modern English, ni George Barker Stevens (1898); St. Paul’s Epistle to the Romans, ni W. G. Rutherford (1900); The New Testament Letters, ni J.W.C. Wand, nga Obispo han London (1946). Dugang pa, ha Kinatsila nga hubad temprano han ika-20 ka siglo, gin-gamit han parahubad nga hi Pablo Besson an “Jehová” ha Lucas 2:15 ngan Judas 14, ngan haros 100 nga footnote ha iya hubad an nagpapakita nga an ngaran han Dios an posible gud nga angay gamiton. Maiha pa antes hito nga mga hubad, an Tetragrammaton gin-gamit ha damu nga teksto han Hebreo nga mga bersyon han Kristiano Griego nga Kasuratan tikang ha ika-16 ka siglo padayon. Ha German nga yinaknan pa la, diri maminos 11 nga bersyon an naggamit han “Jehovah” (o han transliterasyon han Hebreo nga “Yahweh”) ha Kristiano Griego nga Kasuratan, ngan upat nga parahubad an nagbutang hito nga ngaran ha parenteses katapos han “Ginoo.” Sobra 70 nga hubad ha German an naggamit han ngaran han Dios ha mga footnote o mga komentaryo.
An mga hubad han Biblia ha sobra 100 nga yinaknan naggamit han ngaran han Dios ha Kristiano Griego nga Kasuratan. An ngaran han Dios ginagamit ha damu nga yinaknan ha Aprika, Asia, Europa, mga isla han Pasipiko, ngan ha yinaknan han nitibo nga mga Amerikano. (Kitaa an lista ha pahina 2126 ngan 2127.) An mga parahubad hito nga mga bersyon nagdesisyon nga gamiton an ngaran han Dios tungod liwat ha mga hinungdan nga gin-unabi na. An pipira hito nga mga hubad han Kristiano Griego nga Kasuratan diri pa la maiha nga iginpublikar, sugad han Rotuman Bible (1999), nga naggamit han “Jihova” hin 51 ka beses ha 48 nga bersikulo, ngan han Batak (Toba) nga bersyon (1989) ha Indonesia, nga naggamit han “Jahowa” hin 110 ka beses.
Waray ruhaduha, may matin-aw nga basihan nga ibalik an ngaran han Dios, nga Jehova, ha Kristiano Griego nga Kasuratan. Ito gud an ginbuhat han mga naghubad han Bag-o nga Kalibotan nga Hubad. May-ada hira hilarom nga pagtahod ha ngaran han Dios ngan nahahadlok hira nga magtanggal hin bisan ano nga mababasa ha orihinal nga manuskrito.—Pahayag 22:18, 19.


text:
Waray-Waray News: Bakuna kontra AH1N1 available na
Manila (19 July) -- Available na daw an bakuna kontra H1N1 influenza virus, partikularmente ha mga health centers han syodad han Marikina.
Amo ine an iginpublikar han gobyerno syodad han Marikina ha di pala maiha.
Dida hin usa nga pahayag, nagpasabot an Marikina City health office ha mga residente han syodad nga tagamtaman ine nga bakuna komo panagang han sakit.
Sumala kan City health office chief Doctor Alberto Herrera, nanhatag na daw hira hin maabot 602 vials han medisina nga igin alutagar ha ira han Department of Health para han ira mga burod nga nanay ug kabataan nga di pa nag-eedad hin unom ka bulan ngadto tulo ka tuig.
Nagsering pa hi Herrera nga ginbakunahan daw daman anay nira an 190 frontline health workers ngan gintagan hin mga seminar kasumpay han influenza virus agud hira makabulig han pagpoypoy han sakit. (PIA-Eastern Samar) [top]


text:
Isumat.com/8:20AM, May 15, 2020
Usa nga Kapitana hin barangay ha Tacloban City in nagpa blotter ha Police Station han iya alegasyon nga gin-iikalirigis hiya pinaagi hin motorsiklo han iya ginsaway nga residente han iya barangay mahitungod han pagpasunod han mga health protocols yana nga may krisis han corona virus.
Subay han record han Abucay PNP Station, hi Trinidad Dumas, 71 anyos, Kapitana han Barangay 104-Salvacion, in nag reklamo nga gin-iikalirigis hiya ni Allan Trinado nga residente han barangay.
Dida han blotter, natabo ini nga insidente kakulop han mga alas 9 han aga. Antis ini nga insidente, hi Dumas in nakakarawat hin impormasyon nga didto han bilyaran nga gintatag-iyahan ni Trinado, deri napapatuman an social distancing ngan pagsul-ot hin face mask.
Hi Kapitana, upod in pira nga opisyal han barangay ngan mga pulis in pumakadto han bilyaran ug ira gud man nakit-an nga tinood an impormasyon. Mahitungod hini, ginsaway ni Dumas hi Trinado ngan ginsagdunan nga igpatuman an mga aludayday han kwarentina.
Katapos hini, lumakat na hi Kapitana ug an iya grupo kay ha ira pag-abat klaro man an ira abiso ngada han tag-iya han bilyaran.
Dida han pag-asoy ni Kapitana, han harani na hiya ha iya balay, tigda nga umulpot hi Trinado sakay hin motorsiko ngan duha ka beses nga naghagyo ini nga liligson an opisyal han barangay. Dara hini nga gi-os ni Trinado, nag desisyon hi Kapitana nga igpa blotter ha Police Station ini nga panhitabo. # (KEVIN SIOSANA)


text:
Emirato han Sharjah
An Emirato han Sharjah (kaluwás ha Ininggles: /ˈʃɑːrdʒə/; Inarabo: إِمَارَة ٱلشَّارِقَة Imārat Aš-Šāriqah) usá han mga emirato han Emiratos Arabes Unidos, nga naglalakip hin 2,590 nga kwadrado nga kilometro (1,000 nga kwadrado nga milya) ngan mayda kamolupyohan nga labaw hin 1,400,000 (2015).[1] Nahihimo iní han pamunuan o kapital nga syudad han Sharjah, nga diin amo an ginkuhaan han ngaran, ngan hin iba nga mga gudtigudti nga mga bungto ngan mga exclave sugad han Kalba', Al Dhaid, Dibba Al-Hisn ngan Khor Fakkan.
An emirato usá nga monarkiya nga konstitusyonal.[2] Ginpapamunuan iní ni Sultan bin Muhammad Al-Qasimi tikang han 1972.
Mga pinambasaran[igliwat | Igliwat an wikitext]
- ↑ "Sharjah offers demand for property investment, says Cluttons". Overseas Property Professional. August 2011. Ginhipos tikang han orihinal han 15 September 2011. Ginkuhà 2012-05-11.
- ↑ (NOT ON PAGE)


text:
Nasugbu
An Nasugbu usa nga syahan nga klase nga bungto ha lalawigan han Batangas, Pilipinas. Sumala han census han tuig 2000, mayda ini populasyon nga 96,113 ka tawo ha 19,615 nga mga panimalay.
Mga baranggay[igliwat | Igliwat an wikitext]
An Nasugbu ginbahin ngadto hin kap-atan kag duha (42) nga mga baranggay.
Mga sumpay ha gawas[igliwat | Igliwat an wikitext]
- Opisyal nga websayt han Nasugbu Archived 2008-05-23 at the Wayback Machine.
- Philippine Standard Geographic Code Archived 2012-04-13 at the Wayback Machine.


text:
Tokaido Shinkansen
An Tōkaidō Shinkansen (東海道新幹線) amo an syahan ngan orihinal nga Shinkansen nga linea nga nag-abre han 1964 nga nagdugtong han Tokyo ngan Shin-Osaka. Ginpapadalagan ini han Central Japan Railway Company.
Kasaysayan[igliwat | Igliwat an wikitext]
An Tokaido Shinkansen nga linea syahan ginplano han 1940 komo usa nga 150 ka kilometros ha tagsa oras nga dedicated nga riles nga masumpay han Tokyo ngan Shimonoseki, nga magreresulta hin 50% ka malurulaksi kaysa han gimalaksihi nga express nga tren hadto nga panahon. An pagtikang han Gyera-Pankalibutan II naghunong han proyekto anay dida han mga syahan nga mga pagplano, bisan pa mayda mga ginbuho nga mga tunnel nga nagamitan ha pagtika-iha han ruta han Shinkansen nga ruta.
An aktwal nga paghimo han linea nagtikang han 1959 ngan natapos han 1964, ngan an syahan nga tren nagbiyahe tikang ha Tokyo ngadto ha Shin-Osaka han Oktubre 1 hadto nga tuig. An pag-abre han linea gin-igo nga mahaabot han 1964 Summer Olympics ha Tokyo, nga naghatag na nga daan hin internasyonal nga pagpakita han nasod. Ha orihinal an linea gintawag nga Bag-o nga Tokaido nga Linea.
An linea nagdara han ika-100 ka milyon nga pasahero han 1967, ug an ika-bilyon dida han 1976.
Mga Tren[igliwat | Igliwat an wikitext]
Mayda tulo ka klase hin tren hiton linea: tikang ha gilalaksihi tubtob hit gimahinayi, an mga ini amo an Nozomi, Hikari, ngan Kodama. Damo nga mga tren napadayon pagbiyahe ngadto ha Sanyo Shinkansen, tubtob ha Hakata Station han Fukuoka.
TUpod han mga tren nga set hini nga linea an:
- 300 Series Kodama/Hikari
- 500 Series Nozomi
- 700 Series Nozomi/Kodama/Hikari Rail Star
Mga Estasyon[igliwat | Igliwat an wikitext]
- Tokyo (東京)
- Shinagawa (品川)
- Shin-Yokohama (新横浜)
- Odawara (小田原)
- Atami (熱海)
- Mishima (三島)
- Shin-Fuji (新富士)
- Shizuoka (静岡)
- Kakegawa (掛川)
- Hamamatsu (浜松)
- Toyohashi (豊橋)
- Mikawa-Anjo (三河安城)
- Nagoya (名古屋)
- Gifu-Hashima (岐阜羽島)
- Maibara (米原)
- Kyoto (京都)
- Shin-Osaka (新大阪)